title: Paavali (arkkipiispa)

text: Sotien jälkeen hän toimi Suomen ortodoksisen kirkon palveluksessa muun muassa kanttorina, Ortodoksisen Kirjallisuuden Julkaisuneuvoston tehtävissä ja ortodoksisen kirkon äänenkannattajan Aamun Koitto –lehden päätoimittajana. Vuonna 1955 Paavali valittiin kirkkokunnan apulaispiispaksi ja vuonna 1960 Karjalan ja koko Suomen arkkipiispaksi, josta tehtävästä hän jäi eläkkeelle vuonna 1987.


title: Paavali (arkkipiispa)

text: Arkkipiispa sairastui vakavasti vuonna 1972, mutta ei halunnut jäädä eläkkeelle ennen kuin viisitoista vuotta myöhemmin. Hän joutui kuitenkin useinkin delegoimaan muille oman Hymnodia-kuoronsa johtamisen.


title: Paavali (arkkipiispa)

text: Varsinaisia piispallisia palveluksia Karjalan hiippakunnassa toimitettiin tänä ajanjaksona vain suurimpina juhlapyhinä. Tilanne parani olennaisesti vuonna 1979, kun isä Paavali sai avukseen apulaispiispan.


title: Paavali (arkkipiispa)

text: Paavalin kädenjälki jumalanpalvelusuudistuksessa näkyy ehkä eniten siinä, että pitkään papin liturgiassa itsekseen lukemat salaiset rukoukset alettiin jälleen lukea ääneen, vakka käytäntöä myös vastustettiin voimakkaasti. Paavali palautti käyttöön myös alkukristillisen kasteliturgian


title: Paavali (arkkipiispa)

text: Arkkipiispana Paavali kiinnitti huomiota paljon myös Uuden Valamon luostariin, joka kehittyi hänenkin toimintansa auttamana monipuoliseksi ortodoksiseksi kulttuurikeskukseksi, jossa toimivan luostarin lisäksi oli nykyaikainen ortodoksinen kulttuuri- ja tutkimuslaitos.


title: Paavali (arkkipiispa)

text: Arkkipiispa Paavali on toimittanut ja kääntänyt useita ortodoksisesta hengenelämästä kertovia julkaisuja (muun muassa "Erämaan hedelmälliset puutarhat", "Abba Doroteoksen opetuspuheet", "Valamon vanhuksen kirjeitä", "Vaeltajan kertomukset"). Hänen viimeiset itse kirjoittamansa kirjat olivat "Miten uskomme" ja "Uskon pidot" (WSOY). Elina Karjalainen on kirjoittanut hänestä kirjasarjassa "Legenda jo eläessään" (WSOY). Vuonna 1979 julkaistiin hänen 65-vuotisjuhlakirjansa nimellä "Isä Kristuksessa" (OPL) ja vuonna 1989 muistokirja "Ollos iäti muistettu arkkipiispamme Paavali" (WSOY).


title: Paavali (arkkipiispa)

text: Vuonna 1967 arkkipiispa Paavali kutsuttiin Helsingin yliopiston teologisen tiedekunnan kunniatohtoriksi ja samana vuonna hänet valittiin Leningradin hengellisen akatemian kunniajäseneksi. Arkkipiispa Paavali on haudattu Uuden Valamon luostarin hautausmaalle Heinävedelle.


title: Anja

text: Anja on naisen etunimi. Se on venäläinen muunnelma Annasta. Anja-nimisiä naisia on 1900-luvun alusta vuoden 2009 loppuun mennessä merkitty Väestörekisteriin 36 995. Anja esiintyy myös paikannimissä, kuten Anjalankoski ja Anjala.


title: Anja

text: Anja on ollut nimipäiväkalenterissa vuodesta 1929 alkaen. Aluksi Anjan nimipäivä oli 11. marraskuuta, mutta vuonna 1973 se siirrettiin lokakuun 22. päivään. Samana päivänä juhlivat myös Anita, Anniina ja Anitta.


title: Anja

text: Luettelon henkilöt ovat suomalaisia, ellei toisin mainita.


title: Teemu

text: Teemu on suomalainen miehen etunimi. Nimi Teemu tulee kreikankielisestä nimestä Nikodemus, joka tarkoittaa ”kansan voittajaa”.


title: Teemu

text: Teemuja on ollut Suomessa toukokuuhun 2017 mennessä 22 793. Teemu on yksi yleisimmistä nimistä 1980-luvun viimeisinä vuosina syntyneillä.


title: Teemu

text: Almanakassa Teemu on ollut vuodesta 1929 lähtien.


title: Nikodemus

text: Nikodemus on miehen etunimi. Tutumpi muoto nimestä on sen lyhennelmä Niko. Myös Teemu on Nikodemuksen muunnos.


title: Nikodemus

text: Nimen alkuperä juontaa kreikan kieleen, jossa se tarkoittaa "kansan voittajaa" (nike = voitto, demos = kansa).


title: Nikodemus

text: "Nikodemuksia" oli ollut Suomessa vuoteen 2009 mennessä 967.


title: Tekoäly

text: Tekoäly eli keinoäly on tietokone tai tietokoneohjelma, joka kykenee tekemään älykkäinä pidettäviä toimintoja. Tekoälyn tarkempi määrittely on avoin, koska älykkyyttä itsessään on vaikea määritellä. Andreas Kaplan ja Michael Haenlein määrittelevät tekoälyn "järjestelmän kyvyksi tulkita ulkoisia tietoja oikein, oppia tällaisista tiedoista ja käyttää opittuja asioita tiettyjen tavoitteiden ja tehtävien saavuttamisessa joustavan sopeutumisen kautta". Tekoäly viittaa myös aihetta tutkivaan tieteen alaan.


title: Tekoäly

text: Eräässä merkityksessä tekoälynä pidetään tietokoneohjelmaa, joka suorittaa yleisesti ihmismäistä ajattelua (laskennallinen lähestymistapa). Tämän niin kutsutun yleisen tekoälyn kehittämisen ajankohdasta ei voida antaa juurikaan luotettavia ennusteita.


title: Tekoäly

text: Suppeammassa merkityksessä tekoäly on mikä tahansa johonkin älykkääseen toimintoon kykenevä. Tällaisia tekoälyjä on jo käytössä. Käytössä olevia tekoälyn sovelluksia ovat esimerkiksi luonnollisen kielen tuottamiseen ja tunnistamiseen erikoistuneet järjestelmät, asiantuntijajärjestelmät, robottitekniikka ja viihdesovellukset.


title: Tekoäly

text: Tekoäly on kehittynyt 2010-luvulla eksponentiaalisesti. Nousun ovat mahdollistaneet suorittimien laskentatehon merkittävä kasvu, oppivan tekoälyn harjoittamiseen käytetyn datan määrän kasvu sekä algoritmien parantunut saatavuus.


title: Tekoäly

text: "Kapea" eli "heikko tekoäly" toimii erilaisissa rajoitetuissa tehtävissä. Sillä ei ole tietoisuutta, tahtoa eikä ymmärrystä oman alansa ulkopuolella. Tämänhetkiset tekoälysovellukset ovat kaikki kapeaa tekoälyä.


title: Tekoäly

text: "Vahvalla tekoälyllä" on laaja ymmärrys ja ihmisen kaltainen tietoisuus. Vahva tekoäly kykenee ratkaisemaan laajan skaalan erilaisia ongelmia, kuten ajamaan autoa, ymmärtämään kieliä ja tekemään ruokaa. Vahvaa tekoälyä ei vuoteen 2018 mennessä ole missään vielä kehitetty. Sitten kun tekoäly ohittaa ihmisen kyvykkyyden, voidaan puhua "super-tekoälystä".


title: Tekoäly

text: Tekoälyn sovelluksista suurin osa on koneoppimista. Koneoppiminen on tekoälyn osa-alue, jossa toimintaa ei ole ohjelmoitu valmiiksi. Kone oppii sille annetusta datasta itsenäisesti, eikä sille määritellä toimintaohjetta jokaista erillistä tilannetta varten. Se käyttää askel askeleelta datasta oppivia algoritmeja, jolloin koneoppimisen malli kehittyy. Malli opetetaan opetusdatalla ennustamaan jotain tiettyä lopputulosta, minkä jälkeen testidata selvitää miten hyvin opetus onnistui. Tulos on sitä tarkempi, mitä enemmän mallilla on dataa käytettävissään.


title: Tekoäly

text: Neuroverkko on joukko neuroneita, jotka on kytketty toisiinsa ja jotka kommunikoivat keskenään. Syviä neuroverkkoja ovat neuroverkkokerrokset, jotka toimivat yhdessä. Syväoppiminen on syvien neuroverkkojen oppimista raakadatan avulla. Neuroverkot ovat hyvin laajalti sovellettavia, ja laskentatehon kehittyessä niiden kehitys jatkuu nopeana. Neuroverkkojen avulla pystytään esimerkiksi tunnistamaan valokuvasta elementtejä, kuvailemaan videon tapahtumia, kääntämään kieliä laadukkaasti ja muuntamaan puhetta tekstiksi.


title: Tekoäly

text: Tekoälyllä ja siihen liittyvillä koneoppimisella ja konenäöllä on paljon sovelluksia, joiden käyttö yleistyy nopeasti. Samaan aikaan keksitään uusia käyttökohteita.


title: Tekoäly

text: Suosituimpia tekoälyn ohjelmointikieliä vuonna 2017 olivat Python, Lisp, Prolog, Java ja C++. Pythonia käytetään yleisimmin koneoppimisessa ja neuroverkkojen teossa. Lispiä käytetään paljon tekoälykehityksessä. Prolog soveltuu tietynlaisten algoritmien toteuttamiseen ja tekoälyn luomiseen. Java on yleinen, monikäyttöinen ja helppo oppia. C++ soveltuu nopeana ohjelmointikielenä hyvin kehitystyöhön, koneoppimiseen ja neuroverkkojen rakentamiseen.


title: Tekoäly

text: Teknologistin Kai-Fu Leen ennustuksen mukaan tekoäly otetaan käyttöön yhteiskunnassa neljässä aallossa:


title: Tekoäly

text: Tekoälyn taustalla on René Descartesin jo 1600-luvulla esittämä idea ajatusten matemaattisesta mallinnettavuudesta. Varsinaiseksi tieteenalaksi tekoäly eriytyi tietokoneiden kehittymisen myötä 1950-luvulla. Monitieteellinen tekoälytiede yhdistelee keskenään esimerkiksi tekniikkaa, psykologiaa, kognitiotiedettä, filosofiaa ja lääketiedettä.


title: Tekoäly

text: Tekoälytiede voidaan karkeasti jakaa perinteiseen symbolipainotteiseen tekoälytieteeseen sekä uudempaan, hahmopohjaiseen, laskennallisen älykkyyden suuntaukseen. Perinteisen tekoälytieteen työkaluja ovat muun muassa asiantuntijajärjestelmät, ontologiat ja sääntöpohjainen päättely. Uudemman konnektionistisen suuntauksen tunnetuimpia menetelmiä ovat neuroverkot, sumeat järjestelmät ja evolutionäärinen laskenta.


title: Tekoäly

text: Tietokoneen ihmismäisyyttä voidaan mitata Turingin testillä. Testin ajatus on, että tietokone on älykäs, jos sen vastauksia ei pysty erottamaan ihmisen vastauksista. Ensimmäisen kerran tekoäly läpäisi testin vuonna 2014 Royal Society of Londonissa järjestetyssä testissä. Turingin testiä on myös arvosteltu, ja sen tilalle on ehdotettu muitakin mittareita, kuten luetunymmärtämistestiä.


title: Tekoäly

text: Tekoälyn uhkakuvaksi on nostettu, että tekoäly nopeuttaa teknologista ja sosiaalista muutosta niin paljon, etteivät ihmiset ehdi sopeutua siihen. Tällaista kehitystä kutsutaan teknologiseksi singulariteetiksi.


title: Tekoäly

text: Kansalaisista kerätty ja tekoälyn prosessoima data sekä kasvontunnistuksella varustetut valvontakamerat luovat joukkovalvontayhteiskunnan, jossa kansalaisella ei ole yksityisyyttä. Kiina ottaa käyttöön vuonna 2020 sosiaalisen luottoluokitusjärjestelmän. Analyytikoiden ennusteiden mukaan vuonna 2020 Kiinassa on 300 miljoonaa valvontakameraa ja poliisi käyttää vuodessa 30 miljardia Yhdysvaltain dollaria valvontateknologiaan.


title: Tekoäly

text: Tekoälyn pelätään usein vievän ihmisiltä työpaikkoja. Tekoälyn arvellaan uhkaavan monenlaisia työtehtäviä fyysisistä ja rutiininomaisista aina korkeakoulutettujen kuten lääkäreiden ja lakimiesten töihin. Toisaalta tekoälyn arvellaan vastaavasti synnyttävän paljon uusia työpaikkoja etenkin uusien teknologioiden aloille.


title: Tekoäly

text: Oxfordin ja Yalen yliopistojen vuonna 2017 toteuttamassa kyselyssä 352 maailman johtavaa tekoälytutkijaa ennusti, että vuonna 2060 on todennäköistä, että koneet pystyvät silloin suoriutumaan kaikista tehtävistä ihmistä paremmin. Tutkijoiden mukaan koneiden vallankumous on kuitenkin hyvin epätodennäköinen, sillä niillä ei ole tietoisuutta eivätkä ne ole yhtä monipuolisia kuin ihmiset.


title: Tekoäly

text: Taloustieteilijä Joseph Stiglitzin mukaan data ja tekoäly mahdollistavat yrityksille uusia keinoja asiakkaiden hyväksikäyttöön. Yrityksille on helpompaa hyväksikäyttää asiakkaita kuin luoda parempi tuote. Erityisesti hintaa voidaan nostaa yksittäisen asiakkaan kohdalla tai keskitytään pakkomielteisesti shoppaileviin asiakkaisiin.


title: Tekoäly

text: Tekoälyn on pelätty johtavan siihen, että pieni joukko kansainvälisiä jättiyrityksiä saavuttaa alallaan monopoliaseman. Tämä johtaisi siihen, että tekoälyn hyödyt jakautuvat epätasaisesti. Taloustieteilijä Joseph Stiglitzin mukaan tekoäly tekee yhteiskunnasta jakautuneemman.


title: Tekoäly

text: Nykyisin kaupallista, hallinnollista ynnä muuta merkitystä on yleensä sillä, kuka hallitsee tekoälyä. Venäjän presidentin Vladimir Putinin mukaan tekoälyn kehittelyn voittajasta tulee maailman valtias. Kiina haluaa olla vuoteen 2030 mennessä maailman johtava tekoälymaa. Se aikoo kouluttaa viisi miljoonaa uutta tekoälyosaajaa. Kiinan tekoäly-yritykset saavat enemmän rahoitusta kuin Yhdysvaltojen, ja maan tekoälypatenttien määrä on kovassa kasvussa. Joulukuussa 2017 Kiina laati tekoälystrategian.


title: Tekoäly

text: Yli tuhat tekoälyn asiantuntijaa varoitti vuonna 2015 avoimessa kirjeessä sotilaallisen tekoäly-kilpavarustelun vaaroista. Asiantuntijoiden mukaan ”tappajarobottien” eli itsenäisesti ilman ihmisen käskyjä toimivien asejärjestelmien seurauksena voisi tyntyä ”sodankäynnin kolmas vallankumous”.


title: Tekoäly

text: Tekoälyn vaaroista ihmiskunnalle ovat puhuneet julkisesti esimerkiksi Microsoftin perustaja Bill Gates, Applen perustaja Steve Wozniak, PayPalin ja Teslan perustaja Elon Musk sekä fyysikko Stephen Hawking. Steve Wozniak pelkää, että kehitettyään itsenäisen tietoisuuden tietokoneet saattavat ottaa vallan ihmisiltä, jolloin ihmiskunta taantuu koneiden lemmikkieläimiksi. Elon Muskin mukaan kilpailu tekoälyn paremmuudesta voi johtaa kolmanteen maailmansotaan tai maailmantalouden kaaokseen. Stephen Hawkingin mukaan tekoäly voi alkaa kehittää ja monistaa itseään, kunnes se syrjäyttää ihmiset tulevaisuudessa täydellisesti.


title: Tekoäly

text: Historioitsija Yuval Noah Harari pitää epätodennäköisenä, että tietokone syrjäyttäisi ihmisen. Sen sijaan tapahtuu yhdistyminen, eli tulevien vuosisatojen aikana ihmisen nykymuodon syrjäyttää tietokoneen ja ihmisen hybridi.


title: SAR-Lupe

text: SAR-Lupe on Saksan ensimmäinen "jokasään" tiedustelusatelliittijärjestelmä. Se koostuu viidestä piensatelliitista. Niiden havaintolaite on synteettisen apertuurin tutka (SAR-tutka). Satelliitit lentävät 480 km korkeilla naparadoilla. Satelliitit rakensi saksalainen OHB-Systems AG -yritys.


title: SAR-Lupe

text: Satelliittien laukaisuun käytetään venäläistä Kosmos 3M-kantorakettia ja ne laukaistaan Plesetskin kosmodromista. Satelliitin arvioitu toiminta-aika on 10 vuotta. Sen massa on noin 800 kg.


title: Pedro Almodóvar

text: Pedro Almodóvar Caballero (s. 25. syyskuuta 1949 Calzada de Calatrava, Espanja) on espanjalainen elokuvaohjaaja ja käsikirjoittaja. Hän kuuluu Luis Buñuelin ohella kansainvälisesti tunnetuimpiin espanjalaisohjaajiin.


title: Pedro Almodóvar

text: Almodóvar kävi koulua katolisessa sisäoppilaitoksessa. Tästä hän sai myöhemmin aiheen elokuvaansa "Huono kasvatus" (2004).


title: Pedro Almodóvar

text: Almodóvar muutti Madridiin vuonna 1968 aikomuksenaan opiskella elokuvaohjaajaksi, mutta Francon hallinto oli sulkenut kansallisen elokuvakoulun. Hän ryhtyi kuitenkin tekemään kaitafilmielokuvia. Yksi ensimmäisistä kaitafilmielokuvista oli nimeltään "Film político". Francon kuoltua vuonna 1975 Espanjan koko poliittinen ja yhteiskunnallinen ilmapiiri vapautui. Almodóvar näytteli teatteriryhmässä, teki sarjakuvia, kirjoitti artikkeleita salanimellä Patty Diphusa ja lauloi drag-yhtyeessä New York Dollsin hengessä. Ensimmäisen pitkän elokuvansa Almodóvar teki vuonna 1980.


title: Pedro Almodóvar

text: Almodóvarin elokuvien tapahtumat sijoittuvat Madridiin. Hänen elokuviensa teemoja ovat muun muassa huumeet ("Intohimon laki", 1987, "Kaikki äidistäni", 1999), HIV ("Kaikki äidistäni", 1999), homoseksuaalisuus ("Huono kasvatus", 2004, "Puhu hänelle", 2002), prostituutio ("Kaikki äidistäni", 1999), transsukupuolisuus ("Huono kasvatus", 2004), pedofilia ("Huono kasvatus", 2004), kidnappaus ("Ota minut, sido minut", 1989), uskottomuus ja onnettomat naiset ("Naisia hermoromahduksen partaalla", 1988), yksinäisyys ("Puhu hänelle", 2002) ja alkoholismi ("Volver − Paluu", 2006).


title: Pedro Almodóvar

text: Almodóvarin elokuvissa ovat esiintyneet muun muassa Penélope Cruz, Carmen Maura, Antonio Banderas, Rosario Flores ja meksikolainen Gael García Bernal.


title: Pedro Almodóvar

text: Almodóvar on palkittu muun muassa parhaana ohjaajana vuoden 1999 Cannesin elokuvajuhlilla ja vuonna 2003 Oscarilla elokuvan "Puhu hänelle" käsikirjoituksesta.


title: Pedro Almodóvar

text: Almodóvar on avoimesti homoseksuaali ja käsitellyt elokuvissaan erilaisia seksuaalivähemmistöjä.


title: Pedro Almodóvar

text: Vuonna 2016 julki tulleessa veronkiertoa koskevassa Panaman tietovuodossa mainitaan myös Pedro Almodóvarin ja hänen veljensä Agustínin nimet. Pedron liikeasioita hoitava Agustín kertoi perustaneensa yhtiön Brittiläisille Neitsytsaarille vuonna 1991 ja sulkeneensa sen 1994. Hänen mukaansa ”yhtiö jätettiin kuolemaan ilman toimintoja, sillä se ei sopinut työskentelytapaamme. Suren syvästi sitä, että veljeni julkisuuskuva kärsii yksinomaan minun kokemuksen puutteestani perheyrityksemme alkuvuosina. Veljeni Pedron ja minun, kuten myös tuottajamme veroasiat ovat kunnossa.”


title: Kaiutin

text: Kaiutin eli kovaääninen on sähköakustinen laite, joka muuttaa vahvistimelta saapuvan vaihtovirran ilmanpaineen vaihteluiksi eli ääneksi. Kaiuttimen toiminta perustuu yleensä ns. dynaamiselle periaatteelle, jossa voimakkaassa magneettikentässä olevaan johtimeen (puhekela) johdetaan äänen mukaan vaihtelevaa virtaa ja tämä aiheuttaa puhekelaan yhdistettyyn kaiuttimen kartioon mekaanisen liikkeen ja sitä kautta ilmanpaineen vaihtelun, jonka aistimme äänenä. Kaiuttimen kartiota voi kutsua myös kalvoksi.


title: Kaiutin

text: Eräs yleinen kaiutinmalli on kaksitieperiaatteella toimiva passiivinen dynaamisilla elementeillä toteutettu kotelokaiutin. Siinä on tavallisesti halkaisijaltaan 4 - 8 tuuman keskiäänielementti, joka kotelon bassovirityksen eli refleksikotelon avulla toistaa myös matalampia taajuuksia. Korkeita ääniä varten on diskanttielementti. Jakosuodin erottelee eri elementeille menevät taajuusalueet ja muokkaa taajuusvastetta halutunlaiseksi. Ns. kolmitierakenteessa on äänitaajuuskaista vastaavasti jaettu kolmeen rinnakkaiseen kaistaan niille erityisesti optimoitujen kapeampikaistaisten kaiutinelementtien tai -elementtiryhmien kesken.


title: Kaiutin

text: On arvioitu että kaiuttimien laatu on ratkaisevin tekijä äänentoistojärjestelmän laadukkuudessa, samoin kaiuttimien sijoittaminen vaikuttaa merkittävästi äänenlaatuun.


title: Kaiutin

text: Aktiivikaiuttimissa on aktiivielektroniikalla (tästä nimitys) toteutettu yhdysrakenteinen monikanavainen vahvistin ja jakosuodin kutakin eri kaistan kaiutinelementtiä tai -elementtiryhmää varten. Jakosuodatus eri taajuusalueita toistaville elementeille on toteutettu ennen tehovahvistinta, ja kukin elementti tai -ryhmä on suoraan kytketty vahvistimen ulostuloihin. Aktiivinen jakosuodatus voi olla toteutettu analogiaelektroniikalla tai nykyään yhä yleisemmin käytetyllä digitaalisella signaaliprosessorilla (DSP). Jälkimmäisellä tekniikalla saavutetaan merkittäviä etuja esimerkiksi kaiutinelementtien taajuus- ja vaihevasteen korjauksessa sekä kaiuttimen huonevasteen korjauksessa sen varsinaisessa loppusijoituspaikassa.


title: Kaiutin

text: Dipolikaiuttimessa, joka periaatteessa toimii ilmamolekyylien ns. nopeuslähteenä, elementtejä ei ole koteloitu, joten se säteilee ääntä sekä eteen- että taaksepäin. Taaksepäin suuntautunut ääni on vastavaiheessa eteenpäin suuntautuvaan nähden johtuen elementin liikkeestä. Vastavaiheiset ääniaallot kumoavat toisensa, ja siksi dipolikaiutin ei juurikaan säteile ääntä sivuille, kun taas tavallinen monopolilähde, joka erotuksena edellisestä toimii ns. painelähteenä, säteilee kaikkiin suuntiin kotelon mittoja merkittävästi suuremmilla aallonpituuksilla. Dipolikaiuttimen etuna taas on, että kuuntelutila ei väritä ääntä kovin paljoa kaiuttimen suuren suuntaavuuden takia. Haittapuolena on se, että dynamiikkaa kadotetaan sitä enemmän mitä matalempaa taajuutta soitetaan mutta jakosuotimella asiaa voi auttaa. Subwoofereita ei juurikaan ole dipoliperiaatteella tehty.


title: Kaiutin

text: Sähköstaattiset sekä magnetostaattiset paneelikaiuttimet ovat pääsääntöisesti dipoleita, mutta monopolirakenteitakin esiintyy erityisesti korkeataajuuselementeissä. Dipolikaiutin voidaan toteuttaa myös perinteisillä dynaamisilla elementeillä yleensä noin 5 kHz taajuuksiin asti.


title: Kaiutin

text: Kardioidikaiutin on kaiutin, joka säteilee ääntä etuavaruuteen. Taka- ja sivusäteilyä on vaimennettu tai kumottu hidastamalla ääniaallon kulkeutumista kotelon rajapinnoille ja/tai vastavaiheistettuna signaalina suoraan haluttuihin suuntiin.


title: Kaiutin

text: Siirtolinjakaiutin () on kotelokaiutin, jossa on loppua kohti kapeneva tunneli. Kotelo mitoitetaan aallonpituuden osuuksien mukaan pyrkimyksenä bassotoiston jatkaminen ilman refleksikoteloita vaivaavaa impedanssikäytöstä.


title: Kaiutin

text: PA-kaiutin on suunniteltu tuottamaan paljon ääntä pienellä teholla. Sellaisia käytetään varsinkin, kun tila, jossa ääntä toistetaan, on melko iso.


title: Kaiutin

text: Plasmakaiutin käyttää plasmaa äänen tuottamiseen mutta sellaiset ovat harvinaisia. Periaatteella voidaan päästä suuriin taajuuksiin, jotka ylittävät ihmisen kuuloalueen.


title: Kaiutin

text: Venekaiutin sietää kosteutta niin hyvin, että sellaisia voi käyttää vaikka veneessä.


title: Kaiutin

text: Lisäksi on olemassa erikoisempiakin akustisia rakenteita, esimerkiksi dynaamisia nauhakaiuttimia, torvella tai muulla akustisella sovitteella kuormitettuja säteilijöitä.


title: Kaiutin

text: Tavalliselle passiivikaiuttimille menevästä tehosta iso osa käytetään matalia ääniä tuottavissa bassoelementeissä. Suurin osa vahvistimen tuottamasta tehosta muuttuu "puhekelassa" hukkalämmöksi. Kaiuttimen hyötysuhde on elementtivalintojen lisäksi voimakkaasti sidottu kotelotyypin hyötysuhteeseen. Hyötysuhde on alhaisimmillaan suljetussa kotelossa n. 1 % ja suurimmillaan torvikaiuttimissa jopa 70 %. Kaiutinelementin kestomagneetin magneettisuuden voimakkuudella on myös merkitystä.


title: Kaiutin

text: Kaiuttimen sähköakustinen muuntosuhde ilmoitetaan spesifikaation yhteydessä painejänniteherkkyytenä redusoituna 1 W tehotasoon syötettynä kaiuttimen nimellisimpedanssia vastaavaan resistanssiin. Vakiintunut tapa ilmoittaa herkkyys on metrin päästä kaiuttimen edestä mitattu keskimääräinen äänenpaine 1 W:n (vastaa noin 2,83 V rms-jännitettä 8 Ω kuormaan) teholla vapaassa äänikentässä (kaiuton tila). Käytännön kaiuttimien herkkyys vaihtelee suuresti noin 80 dB:stä jopa 110 dB:n herkkyyksiin yltäviin torvikaiuttimiin. Kaiuttimen tällä tavoin määriteltyä painejänniteherkkyyttä ei tule sekoittaa hyötysuhteeseen, joka on määritelty kaiuttimen antaman akustisen kokonaistehon suhteena kaiuttimeen syötettyyn sähkötehoon.


title: Kaiutin

text: Kaiuttimen herkkyydellä on suuri merkitys suurimpaan saatavaan äänenpaineeseen. Desibeliasteikko on luonteeltaan logaritminen: Siinä missä 100 dB herkkä kaiutin vaatii siis 1 watin tehon vahvistimelta tuottaakseen äänenpainetta 100 dB, 90 dB herkkä kaiutin vaatii 10 W ja 80 dB herkkä kaiutin 100 W. Toisaalta tehon puoliintuminen tai kaksinkertaistuminen tuottaa aina noin 3 dB:n muutoksen äänenpaineeseen. 3 dB:n lisäys vaatisi kuitenkin kaiuttimen kompressoitumisen puuttumista, joten todellinen lisäys äänenpaineessa on yleensä 2 dB:tä tai jopa alle sen. Huomioitavaa on myös "tehonkesto", joka tulee aina vastaan ennemmin tai myöhemmin. PA- ja konserttijärjestelmissä onkin nykyään keskitytty suuntaavuuden hallintaan ja "riittävän" herkkyyden saavuttamiseksi. Nykyaikainen linearray tuottaa harvoin alle 100 dB:n akustisen tehon 1 W teholla, joten useiden kaiuttimien muodostama viuhka tuottaa helposti merkittävästi paremman hyötysuhteen ja suuntaavuuden tarkan hallinnan.


title: Kaiutin

text: Kaiutinsuunnittelu on kokeellista tiedettä, jonka pyrkimyksenä on akustisen äänen tuottaminen halutulla tavalla.


title: Kaiutin

text: Kaiuttimen suunnittelussa huomioidaan joukko muuttujia, joista osa on fyysisiä ja osa akustisia. Tasaisen taajuusvasteen saavuttamiseksi suunnittelijan on huomioitava äänen värin ja ominaisuuksien lisäksi huoneakustiikan ja mieltymysten vaatimukset. Tyypillisimmillään suunnittelija valitsee kaiuttimen fyysisen koon ympärille muut tekijät. Kotelon mitoituksen jälkeen tutkitaan elementtivaihtoehdot, sovitetaanko kaiutinelementit toisiinsa vai yritetäänkö löytää mahdollisimman helposti sovitettavat komponentit. Suunnittelija päättää myös elementtien lukumäärän, joka tyypillisesti on 1–5.


title: Kaiutin

text: Toteutuksen apuvälineenä käytetään kuuntelua, mallinnusta ja mittauksia. Mittaukset suoritetaan yleensä kaiuttomassa huoneessa tai akustoidussa tilassa soveltaen mittauksessa aikaikkunaa heijastumien poissulkemiseksi.


title: Kaiutin

text: Suomessa on pitkät perinteet kaiuttimen valmistamisessa. Tunnettuja suomalaisia valmistajia ovat muun muassa Genelec, Gradient, Aurelia, Amphion Loudspeakers, Penaudio ja Olavi Räsänen.


title: Fatah

text: Fatah ("Harakat al-Tahrir al-Watani al-Filastini", Palestiinan kansallisen vapautuksen liike) on palestiinalaisten poliittinen puolue, joka on suurin jäsenjärjestö PLO:ssa. Fatah on keskustavasemmistolainen, sekulaari ja nationalistinen. Sillä on tarkkailijajäsenen asema sosiaalidemokraattisten puolueiden sosialistisessa internationaalissa.


title: Fatah

text: Vuoden 2005 presidentinvaalissa se tuki Mahmud Abbasia. 25. tammikuuta 2006 parlamenttivaalien jälkeen Fatah jäi oppositioon palestiinalaishallinnossa.


title: Fatah

text: Palestiinasta karkotetut, etupäässä Persianlahden valtioissa työskentelevät koulutetut ihmiset perustivat Fatahin vuonna 1958 tai 1959. Heistä merkittävin oli Jasser Arafat. Fatah liittyi PLO:hon ja sai vuonna 1969 johtoaseman.


title: Fatah

text: Järjestö järjesti hyökkäyksiä Israeliin aluksi Jordaniasta käsin, ja sai aseita Neuvostoliitosta ja Kiinasta. Sen johtajat karkotettiin väkivalloin Jordaniasta 1970–1971 (ns. musta syyskuu 1970). Israelilaisten valloitus Libanonissa (Operaatio Litani) johti Fatah-järjestön siirtymiseen Tunisiaan, Jemeniin, Algeriaan ja Irakiin. Israel teki 1. lokakuuta 1985 ilmaiskun Tunisiaan Fatahin päämajaan.


title: Fatah

text: Vuonna 1993 Arafatin allekirjoitettua salaisten Oslon neuvotteluiden jälkeen periaatesopimuksen Israelin kanssa, Israel ja PLO tunnustivat toisensa ja Jasser Arafat palasi palestiinalaisalueille maapaosta Tunisiasta.


title: Fatah

text: Fatahia lähellä on militantti nuorisojärjestö Tanzim.


title: Fatah

text: Fatah piti kuudennen puoluekokouksensa Betlehemissä 4. elokuuta 2009 alkaen. Se oli ensimmäinen pariinkymmeneen vuoteen.


title: Fatah

text: Fatah ajautui 2006 yhteenottoihin äärijärjestö Hamasin kanssa sen jälkeen kun Hamas voitti parlamenttivaalit. Yhteenotoissa on kuollut kymmeniä ihmisiä. Kesäkuussa 2007 Fatah hävisi taistelun Hamasia vastaan Gazan kaistan hallinnasta.


title: Fatah

text: Hamas sai haltuunsa vallatuista Fatahin rakennuksista runsaasti yhdysvaltalaisvalmisteisia aseita ja CIA:n dokumentteja ja koulutusvideoita ja ajoneuvoja varustettuna Israelin rekisterikilvillä. Väitteet yhteyksistä CIA:han ja Israeliin eivät ole hyväksi Fatahin maineelle.


title: PROBA

text: PROBA ("Project for On-Board Autonomy") on ESAn piensatelliittiperhe.


title: PROBA

text: PROBA eli PROBA-1 toteutettiin 1990-luvun lopussa pääosin belgialaisena projektina. Se laukaistiin vuonna 2001. ESAn laajemmassa puitteessa on toteutettu toinen samankaltainen piensatelliitti, jolla testataan uutta teknologiaa. Sen nimi on PROBA-2. Satelliittin laukaisu oli suunniteltu vuodeksi 2008, mutta se laukaistiin 2. marraskuuta 2009.


title: PROBA

text:
PROBA on belgialaisvetoinen mikrosatelliitti, ts. sen massa on alle 100 kg.
Satelliitti on kuutiomainen, särmän pituus on noin 50 cm. Se on pienin ESAn satelliiteista. Satelliitin rakensi belgialainen "Verhaert"-yhtiö.


title: PROBA

text:
Se on nimensä mukaisesti autonominen, jonka kyvyn aikaansaa sen tehokas tietokone. Se pystyy toimimaan hyvin vähäisellä ohjauksella Maasta. Sen maa-asema on Belgian Redussa.
Se laukaistiin 22. lokakuuta 2001 Intiasta Intian avaruusjärjestön (ISRO) "Shriharikotan" laukaisuasemalta intialaisella Polar Satellite Launch Vehicle -kantoraketilla.


title: PROBA

text: PROBA lentää 600 km korkealla polaariradalla.


title: PROBA

text: Suomi on toimittanut PROBAaan avaruusromua ja mikrometeoreita tarkkailevan mittalaitteen, "DEBIE"n ("DEBris In Orbit Evaluator"). Patria toteutti laitteen elektroniikan. Detektorin toteutti Metorex International Oy (nyk. Oxford Analytical Instruments) ja Space Systems Finland Oy laitteen ohjelmiston. Kansainvälisellä avaruusasemalla on asennettuna laitteen uudempi versio DEBIE-2.


title: PROBA

text: PROBA ottaa 300 kuvaa kuukausittain. Sen kuvantamisinstrumentit ovat: pienikokoinen korkean erotuskyvyn kuvaava spektrometri ("Compact High Resolution Imaging Spectrometer" eli "CHRIS") ja mustavalkoinen korkean erotuskyvyn kamera ("High Resolution Camera, HRC").


title: PROBA

text: Satelliitissa on avaruuden säteilyolosuhteita mittaava laite, "Standard Radiation Environment Monitor (SREM)".


title: PROBA

text: ESAn kehittämä PROBA-2 mikrosatelliitti laukaistiin venäläisellä Rockot-kantoraketilla 2.11.2009.


title: PROBA

text: PROBA-2 (Project for On-Board Autonomy) on jatkoa Belgian PROBA-missiolle. Se on 130 kiloinen mikrosatelliitti. Se testaa avaruudessa uusia avaruusteknologioita. Se lentää aikanaan 700 km korkealla aurinkosynkroonisella radalla. Satelliitin pääurakoitsija on belgialainen Verhaert.


title: PROBA

text: ESAn teknologiaohjelmissa on vuonna 2009 suunnitteilla on PROBA-3-mikrosatelliitti, mutta sen missiota yms. ei ole vielä lyöty lukkoon.


title: Pekka Reinikainen

text: Pekka Jussi Reinikainen (s. 16. syyskuuta 1947 Helsinki) on suomalainen lääkäri, kristillinen kirjailija, poliitikko (KD) ja kreationisti. Reinikainen on valmistunut lääkäriksi Ranskan Montpellier’ssa. Hän on toiminut käytännön lääkärinä yli 30 vuotta sekä yli 10 vuotta kuntoutuslääkärinä ja koululääkärinä. Pekka Reinikainen on toiminut kaksi kautta Lääkäriliiton valtuuskunnassa ja useissa valiokunnissa sekä Kunnallislääkärit ry:n hallituksessa, Helsingin aluelääkäriyhdistyksen puheenjohtajana sekä Suomen kristillisen lääkäriseuran puheenjohtajana. Reinikainen on myös Viron kristillisen lääkäriseuran kunniajäsen. Reinikainen on toiminut 10 vuotta sosiaalilautakunnan jäsenenä, 14 vuotta Helsingin kaupunginvaltuuston jäsenenä, kirkolliskokouksen jäsenenä sekä on Valtioneuvoston päihde- ja raittiusasiain neuvottelukunnan jäsen. Reinikainen pitää kutsumuksenaan kertoa maailmankuvista ja Raamatun luomiskertomuksesta.


title: Pekka Reinikainen

text: Reinikainen oli kertomansa mukaan nuorena ateisti mutta kääntyi sitten kristinuskoon, ja hän on nykyään tunnettu useista kristinuskoa ja nuoren Maan kreationismia puolustavista kirjoistaan (esimerkiksi "Unohdettu Genesis" ja "Dinosaurusten arvoitus ja Raamattu"). Reinikainen on puolustanut luomisoppia myös televisiossa ja vastannut katselijoiden kysymyksiin internetissä. Reinikainen on näkyvästi puhunut näennäistieteiksi katsottuja uskomushoitoja vastaan.


title: Pekka Reinikainen

text: Reinikainen tunnetaan myös abortin vastaisista ja alkoholipoliittisista mielipiteistään. Alkoholin nauttimista hän kritisoi muun muassa kansantaloudellisista syistä ja raskauden aikana sikiölle aiheutuneista vaurioista.. Aborttia hän pitää lääkärin etiikan vastaisena, etenkin jos se tehdään sosiaalisin perustein, sen tekoa suositellaan tai ei oteta vastuuta abortille tehdyn henkisestä hyvinvoinnista, jota Reinikainen perustelee abortin kokeneiden kuusinkertaisella itsemurhariskillä. Alkoholipoliittisissa artikkeleissaan ja kannanotoissaan Reinikainen vaatii muun muassa keskioluen ja siiderin myynnin siirtämistä vähittäiskaupoista Alkon yksinoikeudeksi, alkoholin anniskeluikärajojen nostamista ja väkevien alkoholijuomien verotuksen palauttamista vuotta 2004 edeltäneelle tasolle. Hän on sanonut olevansa itse entinen alkoholisti.


title: Pekka Reinikainen

text: Reinikainen on pyrkinyt eduskuntaan ja Euroopan parlamenttiin kuitenkaan onnistumatta. Vaalien jälkeen Eija-Riitta Korhola väitti, että Reinikaisen tukijoukot olivat lähettäneet puolueen johtajaa Bjarne Kallista vastustavia kiertokirjeitä ja että Leo Meller kampanjoi Reinikaisen puolesta. Lintuinfluenssavetoomuksessa Reinikainen esitti lintujen ruokinnan estämistä ja lintupopulaation harvennusta sekä arveli lintuinfluenssan voivan kehittyä vedenpaisumuksen kaltaiseksi koettelemukseksi ihmiskunnalle.


title: Pekka Reinikainen

text:
Reinikainen kirjoitti blogia "Seurakuntalainen"-verkkolehteen. 13.9.2017 hän hyökkäsi otsikolla "Kuinka huijarisaarnaaja diagnosoidaan" mm. Suomen piispoja vastaan, ja vähän myöhemmin otsikolla
"Antikristillisen median analyysi" mm. kirkolliskokousta vastaan. 6.10.2017 Reinikainen siirtyi pitämään blogia "Luominen"-lehteen.


title: Pekka Reinikainen

text: Reinikaisen mielestä maailma on 6000 vuotta vanha ja kaikki geologiset kerrostumat ja fossiilit ovat syntyneet vedenpaisumuksessa 4500 vuotta sitten.


title: Pekka Reinikainen

text: Reinikainen väittää, että todisteet luomisen puolesta ovat murskaavia ja todisteita evoluution puolesta ei oikeastaan ole lukuun ottamatta muuntelua esimerkiksi koirista. Reinikainen väittää edelleen, että meillä ei ole mitään tietoa siitä mikä on evoluution mekanismi, että mutaatioista eivät sattumanvaraiset virheet tuota yhtään mitään muuta kuin niin sanotun virheellisen koodin. Reinikaisen mukaan me emme tiedä, kuinka ensimmäinen solu syntyisi, mutta tiedämme mitä nämä mutaatiot saavat aikaan. Mutaatio synnyttää sairauksia ja kuolemaa. "Meidät on ikään kuin ohjelmoitu kuolemaan", Reinikainen sanoi.


title: Pekka Reinikainen

text: Reinikaisen mukaan maailmassa on 30 000 sairautta, mistä voidaan laskea, että jäljet johtavat suoraan Eedenin puutarhaan. Reinikainen laskee uusimman DNA-tutkimuksen myötä, että 100 pysyvää sairautta tai mutaatiota syntyy joka sukupolvessa, noin 20 vuodessa. Sairauksien määrästä Reinikainen laskee, että 300 sukupolvea erottaa meidät Aatamista ja Eevasta. Sen hän uskoo olevan yksi DNA:n viesti. Reinikainen pitää tätä laskelmaa helposti ymmärrettävänä. 30 000:sta sairaudesta 6 000 on varmuudella mutaatioiden aiheuttamia ja Reinikainen uskoo, että loputkin sairaudet ovat.


title: Pekka Reinikainen

text: Reinikaisen mukaan ihmisen sydän "kuuntelee herkällä korvalla", mitä solut tarvitsevat. Jos on syöty iso ateria, veri menee vatsaan – jos taas juostaan maraton, veri menee lihaksiin. Koko ajan ihmisen eri osat pyytävät sydämeltä ravintoa ja happea. Reinikaisen mukaan tämä hienosäätö on suunnittelu ja välttämätön sydämen jaksamisen kannalta, koska jos syke olisi jatkuvasti vakio, sydän ei jaksaisi pumpata arviolta kuin muutaman viikon. Reinikainen täsmentää, että sydämen toiminnan hienosäätely on erittäin monimutkainen. Säätelyjärjestelmät, takaisinkytkentäjärjestelmät ja hormonaalisten pumppujen järjestelmät varmistavat, että sydän toimii koko ajan parhaalla mahdollisella tavalla. Mekanismi koostuu tuhansista bio-ohjelmista, jotka sopivat yhteen. Reinikaisen mukaan yhden bio-ohjelman tekeminen voisi kestää kymmeniä ihmistyövuosia. Bio-ohjelmat vaatii toimiakseen anturit, nanopumput ja takaisinkytkentäjärjestelmät. Lisäksi sydämessä on automaattinen tahdistin ja varatahdistin, joiden sähkö/hermoradassa on jarruja, jotka pistävät lihaksen pumppaamaan halutulla tavalla. Lihakset ovat spiraalin muodossa, jotta sydän toimii halutun ajan. Reinikainen ihmettelee sitä, että sydän lyö ja pitää sitä Jumalan lahjana ihmiselle.


title: Pekka Reinikainen

text: Kyynelneste on Reinikaisen mukaan hieno aine, koska se tappaa taudin aiheuttajia. Kun ihminen itkee, niin kipu lievittyy, koska kyynelnesteeseen on Reinikaisen mukaan laitettu kipulääkettä – endorfiinia, joka nostaa mielialaa. Ihminen voi itkeä kivusta tai ilosta. Ilosta itkeminen lisää ilon määrää ja tätä Reinikainen pitää yhtenä Jumalan nerokkuuden ja hyvyyden ilmentymänä.


title: Krusifiksi

text: Krusifiksi (, , ) eli Ristiinnaulitun kuva on ristiinnaulittua Kristusta esittävä veistos tai kuva. Krusifiksissä on esitettynä "corpus", eli Kristuksen ruumis, mikä erottaa sen rististä. Kolmiulotteiset veistoskrusifiksit ovat läntinen perinne ja kaksiulotteiset kuvakrusifiksit ovat puolestaan itäinen perinne.


title: Krusifiksi

text: Varhaisimmat krusifiksit olivat pieniä ja niitä säilytettiin alttarilla. Myöhemmin keskiajalla myös kirkon triumfikaareen kuorin ja runkohuoneen väliin sijoitettiin suuri ja usein monivärinen, puusta tehty triumfikrusifiksi.


title: Krusifiksi

text: Krusifikseissa ovat usein Jeesuksen pään yläpuolella kirjaimet INRI. Tämä on lyhennys latinankielisestä tekstistä ""Iesus Nazarenus Rex Iudaeorum"" (suom. "Jeesus Nasaretilainen juutalaisten kuningas"), jonka Pontius Pilatus Raamatun mukaan kirjoitti tauluun Jeesuksen pään yläpuolelle (Joh.19:19).


title: Krusifiksi

text: Varsinkin krusifiksia esittävissä kuvissa on pään yläpuolella usein kirjaimet "IC" (vasen puoli) "XC" (oikea puoli), jotka ovat Kristuksen kreikankielisen nimen alku- ja loppukirjaimet (iota, sigma, khi, sigma). Alhaalla on kreikankielinen kirjoitus "nika" (suom. hän on voittoisa).


title: Deuterokanoniset kirjat

text: Deuterokanoniset kirjat eli apokryfikirjat ovat katolisen ja ortodoksisen kirkon käyttämään Raamattuun kuuluvia Vanhan testamentin kirjoja, jotka eivät ole mukana heprealaisessa Raamatussa Tanakissa. Kirjat kuuluvat myös protestanttiseen Raamattuun, vaikkakin ne yleensä julkaistaan erillisinä. Nimitys "deuterokanoniset kirjat" (”toiseen kaanoniin kuuluvat kirjat”) on käytössä katolisessa ja ortodoksisessa kirkossa, ja viittaa siihen, että kirjat luetaan näissä kirkoissa Raamatun kaanoniin kuuluviksi, vaikkakaan ei välttämättä samassa merkityksessä kuin varsinaisen kaanonin kirjat (nk. "protokanoniset kirjat"). Protestanttisessa perinteessä deuterokanonisista kirjoista käytetään nimitystä "apokryfikirjat" (sanasta ἀπόκρυφος, "apokryfos", ”kätketty”), mikä viittaa siihen, ettei kirjoja käytetä samassa määrin kuin muita Raamatun kirjoja. Eri kirkkokunnilla on eri näkemys siitä, mitkä kirjat luetaan kanonisiksi deuterokanonisessa mielessä.


title: Deuterokanoniset kirjat

text: Deuterokanoniset kirjat täydentävät muita Vanhan testamentin tekstejä. Kirjat ovat osa laajempaa Vanhan testamentin apokryfistä kirjallisuutta eli kirjoja, jota ei lueta mukaan Raamattuun kaikissa tai missään sen versioissa. Deuterokanoniset kirjat kuitenkin eroavat muista apokryfisistä kirjoista siinä, että ne ovat usein osa Raamattua ja niillä on kirkossa tunnustettu ja vakiintunut asema (ne kuuluvat myös mm. nykyiseen viralliseen suomenkieliseen raamatunkäännökseen, joskin ne puuttuvat useimmista suomenkielisistä Raamatun painoksista), vaikkakaan niitä ei historiansa perusteella aina lueta saman arvoisiksi muiden Vanhan testamentin kirjojen kanssa. Apokryfisiin kirjoihin yleisesti kuuluu lisäksi paljon muita juutalaisia, varhaiskristillisiä yms. kirjoja, joilla ei ole samanlaista asemaa, ja joita ei ole koskaan luettu Raamattuun sen missään versioissa (katso: luettelo apokryfisistä kirjoista).


title: Deuterokanoniset kirjat

text: Deuterokanonisiin kirjoihin sisältyy viisauskirjallisuutta, historiankirjoitusta, runoutta, rukouksia, saarnoja ja kertovaa kirjallisuutta. Tunnustetuimmat tekstit ovat Tobitin kirja, Juditin kirja, Ensimmäinen ja Toinen makkabilaiskirja, Viisauden kirja, Sirakin kirja ja Barukin kirja. Lisäksi kirjoihin kuuluu muun muassa lisäyksiä kanonisiin Esterin ja Danielin kirjoihin.


title: Deuterokanoniset kirjat

text: Deuterokanoniset kirjat ovat syntyneet juutalaisuudessa hellenistisenä aikana noin vuosina 200–50 jaa. Näin ne kertovat muun Vanhan testamentin ja Uuden testamentin välisestä ajasta. Suhteellisen myöhäisen syntynsä vuoksi niitä ei luettu rabbiinisessa juutalaisuudessa osaksi heprealaista Raamattua Tanakia, kun sen kaanon vakiintui ensimmäisellä vuosisadalla eaa. Uuden testamentin kirjailijat tunsivat deuterokanoniset kirjat, vaikka eivät lainaakaan niitä suoraan.


title: Deuterokanoniset kirjat

text: Vaikka kirjat eivät tulleet osaksi heprealaista Raamattua, ne otettiin mukaan Vanhan testamentin kreikankieliseen käännökseen Septuagintaan, joka syntyi samaan aikaan kirjojen kanssa 200-luvulta eaa. alkaen. Varhainen kirkko käytti kaikkia Septuagintaan sisältyneitä kirjoja, ja tätä kautta ne tulivat osaksi myös latinankielistä Raamattua Vulgataa. Näin deuterokanoniset kirjat ovat edelleen myös katolisen ja ortodoksisen kirkon käytössä. Katolisessa ja ortodoksisessa Raamatussa kirjat ovat hajallaan muiden Vanhan testamentin kirjojen välissä sekä lopussa.


title: Deuterokanoniset kirjat

text: Kirjat ovat osa myös protestanttista Raamattua, vaikkakaan ne eivät yleensä ole osa tavallisia Raamatun painoksia. Protestanttisen käsityksen mukaan apokryfikirjat ovat hyödyllisiä ja tarkoitettu luettaviksi kaikille, mutta niiden hengellinen arvovalta on varsinaiseen Raamatun kaanoniin kuuluvia kirjoja vähäisempi. Martti Luther otti kirjat mukaan omaan raamatunkäännökseensä, mutta sijoitti ne omaan osioonsa Vanhan ja Uuden testamentin väliin. Suomalaisissa Raamatuissa kirjat olivat mukana 1800-luvulle saakka. Tämän jälkeen kirjat on yleensä julkaistu erillisinä laitoksina, ja otettu mukaan vain suurikokoisiin perheraamattuihin.


title: Deuterokanoniset kirjat

text: Termit "protokanoninen" ja "deuterokanoninen" ovat tulleet käyttöön vasta 1500-luvulla, eivätkä näin liity Raamatun kaanonin alkuperäiseen syntyprosessiin.


title: Deuterokanoniset kirjat

text: Deuterokanoniset kirjat ovat eri kirkkokunnilla seuraavat:


title: Deuterokanoniset kirjat

text: Vanhan testamentin apokryfiset kirjat sisältyvät kreikankieliseen käännökseen, Septuagintaan, mutta eivät juutalaisten käyttämään hepreankieliseen Raamattuun. Ne ovat kokonaan tai osittain mukana myös vanhoissa kristillisissä käsikirjoituksissa kuten Codex Vaticanus ja Codex Sinaiticus sekä katolisen kirkon käyttämässä latinankielisessä raamatunkäännöksessä, Vulgatassa.


title: Deuterokanoniset kirjat

text: Vanhoissa käsikirjoituksissa ja muun muassa Vulgatassa apokryfiset kirjat on sijoitettu muiden Vanhan testamentin kirjojen joukkoon, ja esimerkiksi Danielin ja Esterin kirjojen apokryfisiksi katsotut lisäykset ovat näiden kirjojen yhteydessä. Sitä vastoin Martti Luther sijoitti ne laatimassaan Raamatun saksankielisessä käännöksessään omaksi ryhmäkseen Vanhan ja Uuden testamentin väliin. Samoin on myöhemmin usein menetelty, paitsi luterilaisten, myös anglikaanisen kirkon parissa, erityisesti vuonna 1611 julkaistussa Raamatun englanninkielisessä käännöksessä, King James Bible.


title: Deuterokanoniset kirjat

text: Gutenbergin vuonna 1455 painama Raamattu on latinalaisen Vulgatan mukainen ja noudattaa käsikirjoituksia, joihin se perustuu. Siinä ei ole erillistä apokryfikirjojen osastoa. Sen Vanhassa testamentissa ovat mukana ne kirjat, joita Hieronymus oli pitänyt apokryfisina ja jotka Klemens VIII myöhemmin siirsi erilliseksi liitteeksi. Manassen rukous oli siinä Aikakirjojen jäljessä, Kolmas ja Neljäs Esran kirja (Kreikkalainen Esran kirja ja Esran ilmestys) sekä Salomonin rukous taas Sirakin kirjan jäljessä.


title: Deuterokanoniset kirjat

text: Martin Lutherin saksankielinen raamatunkäännös ilmestyi vuonna 1534. Se oli ensimmäinen Raamatun painos, jossa apokryfit oli sijoitettu omaksi osastokseen. Kirjat ja kirjojen osat, joita ei esiintynyt juutalaisessa masoreettisessa tekstissä, oli erotettu Vanhasta testamentista tähän osastoon, joka sijoitettiin Vanhan ja Uuden testamentin väliin. Kolmas ja neljäs Esran kirja samoin kuin Kolmas makkabilaiskirja jätettiin kokonaan pois.


title: Deuterokanoniset kirjat

text: Vuonna 1592 paavi Klemens VIII:n käskystä julkaistiin uusi Vulgatan laitos, joka tunnetaan nimellä "Vulgata Clemtina". Siinä Manassen rukous sekä kolmas ja neljäs Esran kirja, joita Trenton kirkolliskokouksessa ei ollut hyväksytty Raamatun kaanoniin kuuluviksi, siirrettiin erilliseksi liitteeksi, sillä niiden ei haluttu kokonaan unohtuvan. Kaanoniin hyväksytyt deuterokanoniset kirjat sitä vastoin sijoitettiin perinteiselle paikalleen Vanhaan testamenttiin.


title: Deuterokanoniset kirjat

text: Englanninkielinen King James Bible vuodelta 1611 seurasi Lutherin esimerkkiä ja sijoitti apokryfikirjat Vanhan ja Uuden testamentin väliksi omaksi osastokseen, jonka nimilehdellä oli teksti ”Books called Apocrypha”.


title: Deuterokanoniset kirjat

text: Apokryfikirjat olivat mukana kaikissa ennen vuotta 1666 julkaistuissa King James Biblen painoksissa. Vuonna 1826 Brittiläinen ja Ulkomainen Raamattuseura (English and Foreign Bible Society) päätti kuitenkin olla rahoittamatta apokryfikirjojen painattamista. Siitä lähtien ne on jätetty pois useimmista englanninkielisistä Raamatun painoksista.


title: Deuterokanoniset kirjat

text: Apokryfikirjat ovat vanhastaan sisältyneet suomenkielisiin raamatunkäännöksiin Lutherin Raamatun mukaisessa laajuudessa. Ne on kuitenkin jätetty pois useimmista Raamatun painoksista, suurikokoisia perheraamattuja ja joitakin erikoispainoksia lukuun ottamatta. Tähän on suuresti vaikuttanut, että monet painokset on julkaistu Britannian ja Ulkomaiden Raamattuseuran ("British and Foreign Bible Society") painattamina tai sen avustuksella, eikä se ole myöntänyt tukea apokryfikirjojen julkaisemiseen. Kirjat kuuluivat edelliseen viralliseen raamatunkäännökseen (Vanha testamentti vuodelta 1933). Nykyiseen, vuoden 1992 raamatunsuomennokseen ne eivät alun perin sisältyneet, mutta kirkko asetti vuonna 1999 komitean kääntämään ne suomeksi. Käännös hyväksyttiin kirkolliskokouksessa vuonna 2007. Samalla päätettiin, että nämä voidaan painaa kirkkoraamattuihin erillisenä liitteenä. Suomennokseen sisältyivät nyt myös Kolmas ja Neljäs makkabilaiskirja, Kreikkalainen Esran kirja ja Psalmi 151, mutta niitä ei päätöksen mukaan julkaista Raamatun liitteenä vaan erillisinä painoksina. Ne ovat mukana muun muassa teoksessa "Vanhan testamentin apokryfikirjat" (2009).


title: Deuterokanoniset kirjat

text: Suomen evankelis-luterilainen kirkko käyttää jumalanpalveluksissa muutamia katkelmia Sirakin kirjasta ja Viisauden kirjasta.


title: Ekologia

text: Ekologia (kreik. "oikos" = koti, talous, "logos" = oppi) on eliöiden ja ympäristön suhteita tutkiva tiede. Se on yksi soveltavista luonnontieteistä. Ekologia on biologian monitieteinen haara, joka tutkii eliöiden ja eliölajien vuorovaikutusta toistensa sekä niitä ympäröivän elottoman ympäristön kanssa. Vuorovaikutus ilmenee eliölajien levinneisyytenä, runsaussuhteina ja niiden muutoksina sekä evoluutiona. Elinympäristö muodostuu elottomista tekijöistä, kuten energiasta, ilmastosta ja geologisista tekijöistä sekä elollisista tekijöistä joita ovat muut saman elinympäristön jakavat eliöt. Tutkimuksen kohteena voi olla yksilö, laji, populaatio, eliöyhteisö, ekosysteemi ja biomi. Ekologian tutkimus tuottaa tietoa, jota tarvitaan ympäristön suojelussa ja sen taloudellisessa hyödyntämisessä.


title: Ekologia

text: Ekologia auttaa ymmärtämään miten luonto ympärillämme toimii.


title: Ekologia

text: Sana "ekologia" on käsitteenä laajentunut tarkoittamaan ennemminkin elämäntapaa, aatesuuntaa tai muuta kestävään kehitykseen tähtäävää toimintaa kuin tiukasti biotieteisiin kuuluvaa tieteenalaa. Sana luonnontalous rinnastetaan usein ekologiaan, sillä ekologia tutkii luonnon taloutta.


title: Ekologia

text: Populaatio muodostuu tietyllä alueella samanaikaisesti elävistä saman lajin yksilöistä, esimerkiksi järven ahvenista. Samalla alueella elävät populaatiot muodostavat yhdessä eliöyhteisön, esimerkiksi kaikki järven kalat, ravut, levät jne. Tietyllä alueella elävät eliöt ja eloton luonto muodostavat ekosysteemin, esimerkiksi järven kalat, levät, vesi, järven pohjan kivet, hiekka ja muta. Suurekosysteemit eli eri ekosysteemien yhtenäiset järjestelmät ovat biomeja, jotka kaikki yhdessä muodostavat biosfäärin eli eliökehän. Pohjoinen havumetsävyöhyke on tyypillinen biomi.


title: Ekologia

text: Eliöiden ravintoketjut saavat alkunsa yhteyttävistä eliöistä eli useimmiten kasveista sekä niiden käyttämistä ravinteista. Yhteyttävät eliöt ovat tuottajia, niitä sanotaan omavaraisiksi eli autotrofeiksi. Toisenvaraiset eliöt eli heterotrofit käyttävät tuottajia hyödykseen. Esimerkiksi autotrofista heinää syövä lehmä on toisenvarainen.


title: Ekologia

text: Toisenvaraiset eliöt voidaan jakaa kuluttajiin ja hajottajiin. Kuluttajia ovat eläimet, jotka ovat kasvinsyöjiä, saalistajia tai loisia. Ne käyttävät muita eliöitä ravinnonlähteenään. Hajottajia ovat eliöt (muun muassa sienet ja bakteerit), jotka käyttävät ravintonaan kuolleita eliöitä tai niiden kuolleita osia, esimerkiksi puusta pudonneita lehtiä. Eliöiden ravintoketjut liittyvät toisiinsa ja muodostavat yhtenäisiä ravintoverkkoja.


title: Ekologia

text: Kaikki samalla alueella elävät eliöt vaikuttavat toisiinsa joko välittömästi tai välillisesti. Esimerkiksi jos saalistettava laji lisääntyy paljon, myös sitä saalistava laji lisääntyy (usein viiveellä), sillä se saa enemmän ruokaa. Kun saalistava laji lisääntyy, se saalistaa enemmän saalistettavaa lajia ja näin sen populaation koko kääntyy laskuun.


title: Ekologia

text: Eliöt voivat myös olla symbioosissa, jolloin ne molemmat symbioosin suppeimman määritelmän mukaisesti hyötyvät toisistaan. Esimerkiksi jäkälä on sienen ja levän symbioosi. Toinen eliö voi olla loissuhteessa toisen eliön kanssa, jolloin hyöty on yksipuolista. Yleensä loinen vahingoittaa isäntäeliötä kuitenkaan tappamatta sitä.


title: Ekologia

text: Myös lajien sisällä on kilpailua. Vain parhaat yksilöt selviytyvät. Tämä auttaa poistamaan huonoja geenejä perimästä ja parhaat ominaisuudet yleistyvät. Ekosysteemissä jokaisella lajilla on oma ekologinen lokero eli ekolokero. Gausen periaatteen eli syrjäyttävän kilpailun periaatteen mukaan kaksi samalla alueella elävää lajia eivät voi pysyvästi elää samassa lokerossa. Samassa ekologisessa lokerossa elävien lajien välille syntyy kilpailu, jonka vahvempi laji voittaa.


title: Ekologia

text: Esimerkkejä:


title: Ekologia

text: Kasvihuoneviljelijät ovat kiinnostuneita biologisesta torjunnasta tuholaisten luontaisilla vihollisilla.


title: Ekologia

text: Metsästäjiä taas kiinnostaa saaliskannan koko sekä sen uusiutumisnopeus.


title: Ekologia

text: Aluesuunnittelijat hyödyntävät tietoa suojelualueiden minimiko'oista ja niiden sijoittelusta toisiinsa nähden,


title: Ekologia

text: Ympäristöviranomaisia kiinnostaa haja-asutusalueiden jätevesien puhdistusmenetelmät.


title: Ekologia

text: Ihmisen vaikutus ympäristöönsä on yleensä voimakkaasti hyödyntävä, jopa tuhoava. Ihminen on metsästänyt sukupuuttoon ja muuten hävittänyt monia lajeja. Ihminen myös saastuttaa ympäristöään ja mm. voimistaa kasvihuoneilmiötä, joka aiheuttaa ilmaston lämpenemistä. Ihmisen ja luonnon suhteen historiaa tutkiva tiede on ympäristöhistoria, Suomessa osana yhteiskuntahistoriaa.


title: Ekologia

text: Ihmisen ympäristöä ja luontoa hyödyntävässä toiminnassa on nähtävissä tehostamisen ja ehtymisen kierre. Jos ihminen metsästää esimerkiksi suuret valaat loppuun, siirrytään pieniin valaisiin.


title: Ekologia

text: Ihmisen toiminnan seurauksena ympäristöön leviää useita myrkyllisiä aineita. Jotkin niistä rikastuvat ravintoketjuissa. Jos alkueläin syö esimerkiksi kymmenen ympäristömyrkkyä saanutta planktonyksilöä ja suurempi alkueläin kymmenen pientä alkueläintä, suuri alkueläin on saanut satakertaisen myrkkyannoksen, ellei myrkyllistä ainetta ole lainkaan hajonnut tai poistunut muulla tavoin ravintoketjusta. Ravintoketju jatkuu ehkä pieniin kaloihin, suuriin kaloihin ja ihmiseen. Näin myrkky rikastuu lopulta huippupetoon, esimerkiksi ihmiseen (ns. bioakkumulaatio).


title: Ekologia

text: Aavikoituminen johtuu osaltaan väestönkasvusta ja kasvihuoneilmiön aiheuttamasta ilmaston lämpenemisestä. Liian intensiivinen viljely ja karjanhoito lisäävät maan eroosiota aavikoitumisherkillä aroilla. Ihmisten aiheuttamat ympäristökatastrofit ovat saattaneet ohjata sivilisaation kehitystä. Maapallon historiassa on tapahtunut myös suuria luontaisia massaekstinktioita, joukkosukupuuttoja, joissa ihminen ei ole ollut osallisena.


title: Luettelo valtioiden tunnuslauseista

text: Luettelo valtioiden tunnuslauseista:


title: ATTAC

text: ATTAC (alun perin "Association pour une Taxation des Transactions financières pour l'Aide aux Citoyens" (Yhdistys pääomavirtojen verottamiseksi kansalaisten hyväksi); vuodesta 2009 alkaen: "Association pour la Taxation des Transactions financières et pour l'Action Citoyenne" (Yhdistys pääomavirtojen verottamiseksi ja kansalaistoiminnalle) on vaihtoehtoista globalisaatiota ajava kansalaisjärjestö, joka vaatii rahoitusmarkkinoiden demokraattista valvontaa ja demokraattisia rahoitusjärjestelmiä. Erityisesti Attac pyrkii kansainvälisen valuutansiirtoveron eli niin kutsutun Tobinin veron käyttöönottamiseen. Attac on puoluepoliittisesti sitoutumaton. Attacilla on noin 80 000 jäsentä 50 eri maassa.


title: ATTAC

text: Joulukuussa 1997 Ignacio Ramonet ehdotti "Le Monde diplomatiquen" pääkirjoituksessaan sellaisen järjestön perustamista, joka painostaisi maailman valtioita ottamaan käyttöön Tobinin veron. Attac perustettiin Ranskassa 3. kesäkuuta 1998.


title: ATTAC

text: Attacin mukaan rahoitusmarkkinoiden globalisointi vaarantaa maailmanlaajuisen demokratiakehityksen. Valuutanvaihtovero vakauttaisi maailmantaloutta ja voimistaisi maailmanlaajuista demokratiakehitystä.


title: ATTAC

text: Attacin tavoitteita ovat kansainvälisen valuuttaspekulaation estäminen, veroparatiisien poistaminen, pääomatulojen verottaminen, yksityisten eläkerahastojen leviämisen estäminen, kehitysmaiden investointien avoimuuden ajaminen ja velkojen mitätöiminen ja sääntöjen saaminen pankki- ja rahoitussiirroille kuluttajia ja tavallisia kansalaisia vahingoittamatta. Attac toimii WTO:n, IMF:n ja OECD:n päätösten tarkkailijana ja arvostelijana.


title: ATTAC

text: Suomen Attacin perustamiskokous pidettiin toukokuussa 2001. Vuoden 2008 alussa Suomen Attacilla oli sen verkkosivujen mukaan noin 1100 jäsentä. Myös Suomen eduskunnassa toimii edelleen Attac-ryhmä, joka koostuu noin 60 kansanedustajasta pääasiassa SDP:stä, Vasemmistoliitosta ja Vihreistä. Ryhmän puheenjohtajana toimii vuonna 2013 Erkki Tuomioja (sd.).


title: ATTAC

text: Suomen Attac julkaisee neljä kertaa vuodessa ilmestyvää "Hiekanjyvät"-lehteä.


title: ATTAC

text: 3. kesäkuuta 2005 Ranskassa ja Hollannissa pidettyjen Euroopan unionin perustuslakia koskevan kansanäänestysten jälkeen Suomen Attac julkaisi vetoomuksen siitä, että Suomessa pitäisi järjestää neuvoa-antava kansanäänestys perustuslakisopimuksen hyväksymisestä.


title: ATTAC

text: Suomen Attacin puheenjohtajina toimivat vuonna 2018 Omar El-Begawy, Timo Kuusiola ja Eva-Liisa Raekallio.


title: LISA Pathfinder

text: LISA Pathfinder on ESAn ja NASAn yhteisen LISA-missio, joka toteutuu mahdollisesti 2020-luvulla, teknologian testilento. ESAn ja NASAn yhdessä toteuttama LISA Pathfinder laukaistaneen vuonna 2014.


title: LISA Pathfinder

text: "LISA"-akronyymi tulee sanoista "Laser Interferometry Satellite Antenna", laserinterferometrinen antenni, jolla mitataan gravitaatioaaltoja.


title: LISA Pathfinder

text: LISA Pathfinder on ESAn toinen ja ilmeisesti viimeinen SMART-luokan ("Small Missions for Application Research and Technology") satelliitti. SMART-luotaimet ovat ESAn tiedeohjelman kehittämiä avaruusluotaimia, joiden tehtävä on periaatteessa enemmän teknologian kehitystä kuin tiedettä. Niiden kustannukset on rajattu noin 100 miljoonaan euroon, joka kustannuskatto on LISA Pathfinderin kohdalla ylitetty. Kyseessä on eräällä tavalla NASAn New Millennium -teknologiakoealusten eurooppalainen versio.


title: LISA Pathfinder

text: LISA Pathfinder piti alun perin laukaista vuonna 2009. Sen nykyinen hinta-arvio on 350 miljoonaa euroa, kun sen hinta oli mission hyväksymisen aikaan vuonna 2006 185 miljoonaa euroa.


title: LISA Pathfinder

text: LISA Pathfinder testaa laserinterferometria-laitteita ja tarkkoja mikronewton-työntövoimatason "Field Emission Electric Thrusters" -tyyppisiä trustereita. Se koostuu vain yhdestä satelliitista, kun LISAssa on kolme satelliittia 5 miljoonan kilometrin päässä toisistaan. LISA Pathfinderin laitteet ovat ESAn "LISA Test Package (LTP)" ja NASAn "Disturbance Reduction System (DRS").


title: LISA Pathfinder

text: Satelliitin massa on 1 900 kg, josta propulsiojärjestelmä painaa 1 420 kg.


title: LISA Pathfinder

text: LISA Pathfinder laukaistaan pienellä kantoraketilla matalalle Maan kiertoradalle. Se siirtyy Lagrangen L1-pisteeseen, jossa se toimii vuoden ajan. L1-piste on Maa-Aurinko-linjalla 1,5 miljoonaa kilometriä Maasta Aurinkoon päin. Täten alus on pikemminkin avaruusluotain kuin satelliitti.


title: LISA Pathfinder

text: LISA Pathfinder-satelliitin rakentaa englantilainen EADS Astrium Ltd. Saksalainen EADS Astrium GmbH rakentaa LTP-laitteen.


title: Alphabus

text: Alphabus-satelliitti on Euroopan avaruusjärjestön ESAn ja Ranskan avaruusjärjestön CNESin yhteistyönä kehittämä tietoliikennesatelliitti, jonka lähetysteho on 12-18 kW. Tietoliikennesatelliitiksi se on varsin suuri. Sen kehitystyö alkoi vuonna 2002.


title: Alphabus

text: Aikanaan satelliittia valmistavat ranskalais-italialainen Alcatel Alenia Space- ja eurooppalainen EADS Astrium -yhtiö yhdessä. Tähän asti ne ovat kilpailleet "Spacebus"- ja "Eurostar"-tietoliikennesatelliiteillaan keskenään ja Yhdysvalloissa toimivia SS/Loral- ja Boeing-yhtiöitä vastaan.


title: Miko (nimi)

text: Miko on miehen etunimi. Suomalaisena nimenä se on lyhyt muoto nimestä Mikael.


title: Miko (nimi)

text: Miko esiintyy sekä naisen että miehen nimenä myös Japanissa, miehen nimenä myös chickasaweilla. Siellä se kuitenkin on aivan eri alkuperää: japaniksi Miko merkitsee "kaunista lasta", chickasawin kielellä "johtajaa".


title: Miko (nimi)

text: Suomessa nimi Miko annettiin ensimmäisen kerran vasta vuonna 1959, mutta sittemmin nimi on yleistynyt. Toukokuun 2017 loppuun mennessä nimen on saanut noin 2 945 henkilöä.


title: Miko (nimi)

text: Mikon nimipäivä on 29. syyskuuta. Tällöin nimipäiväänsä viettävät myös Mikael, Mikko, Mika, Miika, Miikka, Miska ja Mikaela. Miko lisättiin suomenkieliseen nimipäiväluetteloon vuonna 2005.


title: Mikael

text: Mikael on miehen etunimi. Se johtuu Raamatun arkkienkeli Mikaelin nimestä, joka on hepreaa ja merkitsee ”Kuka on Jumalan kaltainen?”


title: Mikael

text: Suomessa Mikael on kaikkien aikojen kymmenenneksi yleisin miehen nimi, kun mukaan lasketaan kaikki etunimet. Väestörekisterikeskuksen tietojen mukaan nimi Mikael on toukokuun 2017 loppuun mennessä annettu 123 526 miehelle ja alle 47 naiselle. Koska Mikael on ollut erittäin suosittu toisena ja kolmantena nimenä, näistä vain pieni osa on annettu ensimmäiseksi nimeksi.


title: Mikael

text: Eri maissa esiintyviä Mikael-nimen muunnoksia ovat muun muassa englantilainen Michael, espanjalainen Miguel ja ranskalainen Michel. Suomessa sen muunnelmina ovat käytössä nimet Mika, Miika, Micael, Miikaeli, Miikka, Mikko, Miko, Miska, Mikkeli, Mikki, Mikke, Mike, Miikkaeli, Miihkali. Myös Eeli voi tulla Mikaelista. Sen naispuolinen vastine on Mikaela.


title: Mikael

text: Mikaelin nimipäivä on 29. syyskuuta, joka on myös arkkienkeli Mikaelin kunniaksi vietetyn mikkelinpäivän alkuperäinen päivämäärä.


title: Mikael

text: Mikael () oli seuraavien Bysantin keisarien nimi:


title: Solar Orbiter

text: Solar Orbiter ("SolO") on ESAn vuonna 2017 avaruuteen laukaistava Aurinkoa tutkiva avaruusluotain.


title: Solar Orbiter

text: Se lentää 0,21 AU:n eli 30 miljoonan kilometrin etäisyydeltä Auringosta. 1970-luvulla Saksan kansalliset Helios-aurinkoluotaimet tutkivat Aurinkoa etäisyydeltä, joka oli samaa kertaluokkaa SOLOn kanssa. Auringon säteily (pinta-alayksikköä kohden) on siellä 25-kertainen Maan etäisyydellä vaikuttavaan tasoon.


title: Solar Orbiter

text: Avaruusluotaimen massa on noin 1 600 kg. Sen rakentaa EADS Astrium Ltd, jonka tehdas on Englannissa. Tilauksen arvo on noin 300 miljoonaa euroa.


title: Solar Orbiter

text: Laukaisu tapahtuu Sojuz-LV Fregat -kantoraketilla Baikonurin kosmodromilta tai Kourousta. Luotaimen tekniikka perustuu ESAn BepiColombo-nimiseen Merkurius-luotaimeen.


title: Solar Orbiter

text: Muita Aurinkoa tutkivia avaruusaluksia ovat mm.


title: SWARM

text: SWARM on ESAn kolmen satelliitin kaukokartoitusmissio, jossa aiotusti vuonna 2012 mutta todellisuudessa 22. marraskuuta 2013 laukaistut satelliitit mittaavat maapallon geomagneettisen kentän vaihtelua ajan mukana.


title: SWARM

text: SWARM tutkii Maan sisustaa ja maan avaruusympäristöä samalla auttaen ilmastotutkimusta. Tutkimus liittyy myös avaruussäähän, ts. miten Auringon aktiivisuus vaikuttaa maahan ja sen lähiavaruuteen. Se on ESAn kaukokartoitusohjelman nk. Earth Explorer Oppoturnity Mission eli pienehkö missio. Se on myös jatko Saksan DLR:n kansalliselle CHAMP-satelliittimissiolle. Sen edeltäjiä ovat myös Tanskan Ørsted ja SAC-C, joka oli Argentiinan ja Tanskan yhteinen missio.


title: SWARM

text: Satelliitit piti alun perin laukaista ESAn uusilla Vega-kantoraketeilla vuonna 2009, mutta missio on viivästynyt tästä tavoitteestaan. Vegan ensilaukaisu tapahtuu aikaisintaan 31.12.2010. Laukaisu tehtiin Rockot-raketilla vuonna 2013.


title: SWARM

text: Kaksi satelliiteista lentää 450 km korkeilla radoilla ja yksi 530 km korkealla kiertoradalla. Satelliitit painavat kukin 200-400 kg.


title: SWARM

text:
Satelliitit rakensi 86 miljoonan euron hintaan Astrium GmbH, jossa projektipäällikkönä toimi Albert Zaglauer. ESAssa mission projektipäällikkö oli Yvon Menard. Satelliitit koottiin Saksan Friedrichshafenissa. EADS-Astrium Ltd. Stevenagessa, Englannissa, rakensi satelliittien propulsiojärjestelmän ja satelliittien runkorakenteet. Tamperelainen Patria suunnitteli ja valmisti satelliittien yhden elektroniikkayksikön.
Satelliitissa on viisi mittalaitetta


title: Tiia

text: Tiia ja Tia ovat naisten etunimiä. Muodossa Tia nimi on yleinen monissa maissa, Suomessa ja Virossa se esiintyy myös muodossa Tiia. Suomalaisessa kalenterissa Tiian nimipäivä on ollut vuodesta 1984 lähtien ja se on 6. helmikuuta. Ortodoksisessa kalenterissa Tiian nimipäivä on marttyyri Concordian muistopäivä 13. elokuuta.


title: Tiia

text: Suomessa nimi Tiia on vuoden 2009 loppuun mennessä annettu 9 014 henkilölle, jotka kaikki ovat naisia. Nimi Tia on annettu noin 1 380 naiselle ja alle 20 miehelle.


title: Tiia

text: Nimi on lyhennelmä nimestä Dorotea, kuten myös Tea, Teea ja Tia. Dorotea tarkoittaa kreikaksi Jumalan lahjaa. Tiia tarkoittaa hepreaksi sanottuna heprealaista asua.


title: Tiia

text:
Tiiat ovat suomalaisia.Leevi and the Leavingsin kappaleessa "Samoissa kengissä" lauletaan Tiiasta
ja Yö nimisellä yhtyeellä on Tia Maria niminen kappale


title: James Webb -avaruusteleskooppi

text: James Webb -avaruusteleskooppi (JWST) on rakenteilla oleva avaruusteleskooppi, joka on tarkoitettu Nasan Hubble-avaruusteleskoopin seuraajaksi. JWST:tä on suunniteltu vuodesta 1996, ja se on tarkoitus laukaista 2021. JWST:n pääpeili on 6,5-metrinen, ja se kykenee tekemään havaintoja infrapuna-alueelta aina näkyvän valon pitkille aallonpituuksille saakka.


title: James Webb -avaruusteleskooppi

text: Webb tulee havainnoimaan näkyvän valon sekä infrapunan aallonpituuksilla. Se soveltuu hyvin monenlaisten kohteiden havaitsemiseen.


title: James Webb -avaruusteleskooppi

text: Avaruusteleskoopin rakennus tapahtuu Nasan, Euroopan avaruusjärjestön ja Kanadan avaruusjärjestön yhteistyönä. Se on nimetty Nasan toisen johtajan, Apollo-avaruusohjelmaan merkittävästi vaikuttaneen James Webbin (1906–1992) mukaan.


title: James Webb -avaruusteleskooppi

text: Avaruusteleskoopin arvioitu laukaisuajankohta on viivästynyt ja kustannusarvio on noussut huomattavasti sen rakentamisen aloittamisesta lähtien. Alun perin kustannusten arvioitiin nousevan noin 1,8 miljardiin dollariin, mutta uusimman arvion mukaan ne olisivat jopa yli 8,8 miljardia dollaria. Vuonna 2011 ehdotettiin budjettiratkaisua, joka lopettaisi JWST:n kehittämisen kokonaan. Ratkaisu ei kuitenkaan koskaan toteutunut, ja avaruusteleskooppi on edelleen kehityksessä.


title: James Webb -avaruusteleskooppi

text: Avaruusalus oli alkuperäisen suunnitelman mukaan tarkoitus laukaista vuonna 2014, mutta pian ilmeni, että on todennäköisempää - yhdysvaltalaisten lähteiden mukaan - että se laukaistaan vuonna 2016. Huhtikuussa 2011 NASAn pääjohtaja Bolden arveli JWST:n laukaisun tapahtuvan vasta vuonna 2018.


title: James Webb -avaruusteleskooppi

text: JWST:n laukaisu on ensimmäinen kerta, kun pääosin Nasan toteuttama avaruusteleskooppi laukaistaan eurooppalaisella kantoraketilla, ESA:n Ariane 5 -kantoraketilla. Kustannusylitysten kohdalla oli lähellä, että kantoraketin "väärään kansallisuuteen" liittyvä keskustelu alkaisi. Kustannusylitykset olivat kuitenkin niin suuria, että satojen miljoonien dollareiden arvoista raketin lisäkustannusta ei haluta NASAn maksettavaksi, jos eurooppalaisesta raketista luovuttaisiin.


title: James Webb -avaruusteleskooppi

text: Avaruuslennon kustannuksen Nasalle piti olla 1,8 miljardia dollaria, sitten noin viisi miljardia dollaria. Vuoden 2010 lopulla kustannusarvio oli 6,5 miljardia dollaria. Vuoden 2010 keväällä ilmeni, että alusta pitää testata enemmän ja tämä vaatii noin puoli miljardia dollaria Nasan rahoitusta tai avaruusaluksen laukaisu viivästyy edelleen sen ollessa vuosia myöhässä alkuperäisestä aikataulusta. Puolivälissä 2010 Yhdysvaltain senaatin NASAn rahoituksesta vastaavan komitean puheenjohtaja Barbara Mikulski (demokraatti) nosti esille JWST-avaruusaluksen kustannusylitykset ja asiaa alkanee puida erillinen komitea. Kustannusylitys oli luokkaa 1 % kunakin vuotena eli johtaisi projektin loppuvaiheen aikana satojen miljoonien dollareiden kustannusylitykseen. Marraskuun puolivälissä 2010 NASA ilmoitti yhdysvaltalaisen osuuden JWST-avaruusaluksesta kustannusten nousseen 6,5 miljardiin dollariin. Heinäkuussa 2011 Yhdysvaltain kongressissa oltiin tekemässä budjettiratkaisua, joka olisi lopettanut JWST:n kehittämisen. Näin ei kuitenkaan tapahtunut. Elokuussa 2011 NASA on arvioinut, että James Webb-avaruusteleskoopin valmiiksi saattaminen voi maksaa 8,7 miljardia dollaria. Tämä halvaannuttaa NASAn muiden suurempien avaruuslentojen toteutuksen.


title: James Webb -avaruusteleskooppi

text: Avaruusaluksen suunnittelun ja rakentamisen pääurakoitsija on Northrop Grumman. Työosuuteen kuuluu muun muassa halkaisijaltaan 6,5-metrinen kokoontaittuva avaruudessa avautuva peili, jonka teknologia on hyvin vaikeaa. Avaruusalus toimii Lagrangen L2-pisteessä, 1,5 miljoonan kilometrin päässä Maasta, sen varjopuolella. Täten avaruusalusta ei voida huoltaa kuten Hubblea. Epäillään myös, että tämä avaruusalus on rahoitusväline, jolla Northrop-Grumman pidetään pystyssä. Heinäkuun Helmikuun lopulla 2011 paljastettiin, että avaruusaluksen ainoan yhdysvaltalaisen instrumentin NIRCamin detektorielementit ovat vaurioitumassa maanpäällisen säilytyksen aikana. Väitetään, että Astriumin Euroopassa kehittämän NIRSpec-kameran detektorit tulisivat samasta yhdysvaltalaisesta Teledynen tehtaasta. ESA:lle, joka toteuttaa NIRSPEC-kameran, ja niille EU-maille, jotka toteuttavat kansallisella rahoituksellaan MIRI-kameran, osallistumiskustannukset on noin 10 % Yhdysvaltain kustannuksesta - tämä kustannus ei ole kasvanut samalla tavalla kuin kustannukset Yhdysvalloissa. Vain yksi avaruusaluksen instrumenteistä tehdään Yhdysvalloissa.


title: James Webb -avaruusteleskooppi

text: Satelliitti läpäisi keväällä 2010 Nasan toimeenpaneman kriittisen suunnittelukatselmuksen (Mission CDR), jonka jälkeen lentolaitteen rakentaminen sai alkaa. Satelliitti kootaan vuonna 2012. Joulukuussa 2015 laukaisulaitteeksi varmentui Ariane 5, kun ESA allekirjoitti Arianespacen kanssa laukaisusopimuksen. Teleskooppi oli tarkoitus laukaista lokakuussa 2018.


title: James Webb -avaruusteleskooppi

text: JWST-avaruusteleskoopin pääpeili on halkaisijaltaan 6,5 metriä.


title: James Webb -avaruusteleskooppi

text: Siinä on kolme tieteellistä laitetta:


title: Michael Jackson (olutasiantuntija)

text: Michael Jackson (27. maaliskuuta 1942 Leeds – 30. elokuuta 2007 Lontoo), lempinimeltään "Beer Hunter", oli tunnettu brittiläinen olutasiantuntija ja olutkulttuurin puolestapuhuja. Jackson kirjoitti monia olut- ja viskikirjoja sekä teki televisioon oluesta kertovaa "Beer Hunter" -sarjaa. Hän loi 1970- ja 1980-luvuilla kirjoissaan kuten "The World Guide to Beer" (1977) käsitteen "oluttyyli" (engl. beer style) ja sen modernin luokituksen, jossa usein paikalliset oluttyylit jaetaan kahden pääluokan: pohjahiiva- (lager) ja pintahiivaoluiden (ale) alle. Jackson oli erityisesti ihastunut belgialaisiin erikoisoluihin, kuten lambiciin.


title: Michael Jackson (olutasiantuntija)

text: Jackson kärsi vuosia Parkinsonin taudista. Hän kuoli sydänkohtaukseen kotonaan varhain aamulla 30. elokuuta 2007.


title: Michael Jackson (olutasiantuntija)

text: Jackson vieraili Suomessa monia kertoja olutfestivaaleilla. Paikallisten erikoisuuksien ystävänä hän levitti tietoutta kansainvälisesti vähän tunnetusta sahdista. Hänen mielestään sahti oli "oluenteon historian puuttuva rengas Mesopotamian ja nykypäivän välillä", kuin "lasillinen antropologiaa."


title: Chdir

text: Unix ja DOS -käyttöjärjestelmien chdir tai cd -komentoa (englannin kielen sanoista change directory) käytetään senhetkisen työskentelyhakemiston vaihtamiseen. Sitä kutsutaan komentorivillä tai komentosarjakielillä. cd on usein myös sisällytetty komentotulkkeihin, kuten UNIX:n Bourne shell, tcsh, bash (Bourne again shell) ja DOS:n command.com.


title: Chdir

text: Kansio tai hakemisto on osion looginen osa, jossa pidetään tiedostoja. Hakemisto voi sisältää myös hakemiston. CD-komentoa voidaan käyttää siirtymisessä alihakemistoon, takaisin ylähakemistoon ja siirtymään takaisin juurihakemistoon (/ UNIX:ssa, \ DOS:ssa) tai liikkumaan mihin tahansa annettuun (ja käypään) hakemistonimeen.


title: Chdir

text: Havainnon esimerkkinä UNIX:ssa:


title: Chdir

text:
Käyttäjä on nyt "pelit" -hakemistossa.
Sama asia näyttäisi DOS:ssa tältä:


title: Chdir

text:
Huomaa että cd:lla on erilaisia vaikutuksia eri käyttöjärjestelmissä, jos muuttujia ei anneta. Esimerkiksi suorittaessa DOS:ssa, senhetkinen työskentelyhakemisto tulostetaan ruudulle. Jos vastaava tilanne toistetaan UNIX-järjestelmässä, käyttäjä palautetaan kotihakemistoonsa. Vaikutukset cd-komennon kutsumisessa komentosarjakielellä vaihtelevat myös.
DOS:ssa kutsujan nykyistä hakemistoa voidaan suoraan muuttaa komennon käyttämisellä komentojonotiedostossa. UNIX:ssa kutsujan nykyistä hakemistoa ei muuteta komentosarjan cd-komennon kutsumisella.


title: Chdir

text: codice_1 on myös POSIX C-funktio, joka vaihtaa työskentelyhakemistoa.


title: Chdir

text: codice_2 on myös Visual Basic -funktio, joka vaihtaa työskentelyhakemistoa.


title: Akershusin linna

text: Akershusin linna (norj. "Akershus slott og festning" tai "Akershus festning") on yksi Norjan historian merkittävimmistä linnoituksista. Se sijaitsee strategisella niemellä Oslossa. Linna on kokenut monia piirityksiä, mutta ulkomaiset valloittajat eivät ole koskaan onnistuneet valloittamaan sitä yhdeksästä yrityksestään huolimatta.


title: Akershusin linna

text: Akershusin linnaa alettiin rakentaa vuoden 1290 tienoilla. Rakennustyöt käynnisti kuningas Håkon V Magnusson. Linna mainitaan ensimmäisen kertaa Håkonin kirjeessä vuodelta 1300. Kirjeessä ei mainita, kuinka pitkälle rakennustyöt olivat edistyneet.


title: Akershusin linna

text: Akershusin linna muistuttaa monessa mielessä Turun linnaa, mikä kertoo maiden samankaltaisesta historiasta. Ne molemmat ajoittuvat samalle ajalle ja molempien linnojen yhteydessä on kirkko keskeisellä paikalla. Molempien linnojen suhteellisen karu sisustus ja vaatimattomuus kertovat myös siitä, että ne ovat sijainneet valtakunnan rajamailla, josta vauraus on virrannut todellisiin pääkaupunkeihin (Tukholmaan ja Kööpenhaminaan).


title: Akershusin linna

text: Nykyään Akershusin linna ja linnan alueella olevat kohteet muodostavat Oslon tärkeimmän turistikohteen. Linnoituksessa järjestetään kaupungin ja valtion juhlatilaisuuksia. Linnan alueella toimivat myös Norjan toisen maailmansodan aikaisen vastarintaliikkeen museo ja sotamuseo. Vastarintaliikkeen museossa on kuvattuna lehtileikkein ja kuvin sekä muutamin vastarintaliikkeen toimintaan liittyvin esinein kehitys vuodesta 1940 Norjan miehityksen loppuun 1945 saakka.


title: Akershusin linna

text: Sotamuseossa esineistöä ei ole paljoa varsinkaan Tanskan vallan ajalta. Unioniaikaa Ruotsin kanssa havainnollistetaan univormuun puetuin nukein, mistä saa kuvan norjalaisen armeijan 1800-luvun kenttäelämästä.


title: Akershusin linna

text: Linnan alueella toimii itse linnoitusta myöhemmin rakennetussa kauppiastalossa myös Norjan puolustusvoimien kansainvälinen keskus Fokiv (Forsvarets kompetansesenter for internasjonal virksomhet, englanniksi NODEFIC, the Norwegian Defence International Centre), huoltokoulu (Forsvarets forvaltningsskole) ja esikuntakoulu (Forsvarets stabsskole), missä opetetaan myös ulkomaalaisia.


title: Akershusin linna

text: Museoalueelle kuljetaan samasta portista Oslon keskustassa olevan sataman suunnasta. Sen sisäpuolella oleva alue katsotaan sotilasalueeksi, jonne siviileille on kuitenkin sallittu pääsy päiväsaikaan.


title: New Jersey

text: New Jerseyn osavaltio () eli New Jersey [] on Yhdysvaltojen osavaltio. Se liittyi liittovaltioon kolmantena osavaltiona 18. joulukuuta 1787. Osavaltion nimi tulee Englannin kanaalissa sijaitsevasta Jerseyn saaresta. Osavaltion väkiluku vuonna 2014 oli 8 938 175.


title: New Jersey

text: New Jerseyn ainoa varsinainen rajanaapuri on New York pohjoisessa. New Jerseyn läntinen raja on Delaware-joki, jonka länsipuolella on Pennsylvania ja New Jerseystä katsoen lounaan puolella Delawaren osavaltio. Osavaltion pääkaupunki on Trenton ja suurin kaupunki on Newark.


title: New Jersey

text: New Jersey kuuluu pinta-alaltaan (20 233 km ) itärannikon pienimpiin osavaltioihin, mutta se on vahvasti kaupungistunut ja asukastiheys on suuri. Sadattuhannet asukkaat käyvät New Yorkissa ja Pennsylvaniassa töissä, ja muualta virtaa vapaa-ajan viettäjiä New Jerseyn rannoille Atlantin valtameren rannikolla.


title: New Jersey

text: New Jerseyn voi jakaa pinnanmuotojen perustella neljän osaan: luoteisosan laaksoihin, ylänköön, rannikkotasankoon ja keskiosan kumpuilevaan Piedmontin alueeseen, jossa useimmat suurimmat kaupungit sijaitsevat.


title: New Jersey

text: Suurimmat joet ovat Delaware, Hudson, Passaic, Hackensack ja Raritan.


title: New Jersey

text: Suuria kaupunkeja (100 000 asukasta tai enemmän) ovat vuoden 2010 väestönlaskennan mukaan:


title: New Jersey

text: Vuoden lämpimin kuukausi on heinäkuu, jolloin keskimääräinen ylin lämpötila Newarkissa on noin 30 astetta. Keskimääräinen alin on pakkasen puolella joulukuusta helmikuuhun, kylmimmillään tammikuussa −4,2 astetta.


title: New Jersey

text: New Jerseyn ensimmäisiä asukkaita olivat Lenni Lenape -intiaanit, jotka asuttivat aluetta 10 000 vuotta sitten. Ensimmäinen eurooppalainen oli italialainen Giovanni de Verrazano, joka purjehti Jerseyn rannikolla jo 1500-luvulla. 1600-luvun alkupuolella hollantilaiset ja ruotsalaiset perustivat alueelle siirtokuntia, mutta Britannia sai sen 1664.


title: New Jersey

text: New Jersey oli yksi niistä kolmestatoista siirtokunnasta, jotka nousivat vuonna 1776 kapinaan brittien siirtomaahallintoa vastaan Amerikan vallankumouksessa. Vuonna 1787 New Jersey oli kolmas osavaltio, joka allekirjoitti Yhdysvaltojen perustuslain. Vuonna 1804 se oli viimeinen pohjoisen valtio, joka kielsi orjuuden.


title: New Jersey

text: Maailmansotien aikana osavaltio oli sotateollisuuden keskeinen paikka; sen telakoilla valmistettiin sota-aluksia, ja kolmella leirillä koulutettiin sotaväkeä. Kylmän sodan aikana New Yorkin suojaamiseksi suunnitellut ohjusasemat sijoitettiin New Jerseyn alueelle.


title: New Jersey

text: New Jerseyn lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 40 jäsentä, alahuoneessa eli edustajainkokouksessa on 80 jäsentä.


title: New Jersey

text: Ylintä toimeenpanovaltaa käyttää kuvernööri. Vuodesta 2010 kuvernöörinä on ollut republikaani Chris Christie.


title: New Jersey

text: Osavaltio on jaettu 21 piirikuntaan.


title: New Jersey

text: New Jersey luopui kuolemanrangaistuksesta vuonna 2007. Viimeinen teloitus osavaltiossa tehtiin vuonna 1963.


title: New Jersey

text: New Jerseyn vuoden 2004 bruttokansantuotteen arvioitiin olevan 416 miljardia USD. Sen tulot asukasta kohti vuonna 2004 oli 41 636 USD, jonka sija on 4. liittovaltiossa ja 126 % liittovaltion keskiarvosta 33 041 USD.


title: New Jersey

text: New Jerseyn suurimpiin työllistäjiin kuuluvat kuljetuspalveluita järjestävä Gabriel Taxi, Samsung Electronics ja joukko terveysalan yrityksiä ja sairaaloita.


title: New Jersey

text: New Jerseyn etuna on korkeasti koulutettu väestö.


title: New Jersey

text: New Jerseyn tuloverotuksessa on seitsemän veroluokkaa välillä 1,4–8,97 prosenttia. New Jerseyn myyntivero on 6 prosenttia. New Jerseyssä ei ole omaisuusveroja, mutta perintövero on käytössä.


title: New Jersey

text: Osavaltion Newark Libertyn kansainvälinen lentoasema valmistui 1928, ensimmäisenä New Yorkin metropolialueella, ja siitä tuli pian maailman vilkkain kaupallinen lentoasema. Kaikkiaan New Jerseyssä on 17 lentoasemaa. Satamia on neljätoista.


title: New Jersey

text: New Jerseyn 8,8 miljoonasta asukkaasta 73,8 % on valkoisia.


title: New Jersey

text: Princetonin yliopisto toimii New Jerseyssä.


title: New Jersey

text: New Jerseyssä sijaitsee usean huippuammattilaisjoukkueen kotikaupunki. Tähän vaikuttaa muun muassa New Yorkin suurkaupunkialue. Osavaltiossa on myös huomattava määrä alempien baseballin ammattilais- ja puoliammattilaissarjojen joukkueita. Osavaltiossa sijaitsee New Jersey Motorsports Park -moottoriurheilurata.


title: New Mexico

text: New Mexico (vanhentunut suomennos Uusi-Meksiko) on Yhdysvaltojen 47. osavaltio ja se sijaitsee Yhdysvaltojen lounais- ja länsiosissa. New Mexico kuuluu myös vuoriosavaltioihin ja se on kuudenneksi harvimpaan asutettu osavaltio Yhdysvalloissa.


title: New Mexico

text: Intiaanien asutettua osavaltiota vuosisatojen ajan New Mexico on kuulunut Uuden-Espanjan espanjalaisen imperiumin varakuninkuuteen ja ollut osa Meksikoa. Yhdysvaltojen osavaltioiden kesken New Mexicolla on suurin prosentti (47 %) latinalaisamerikkalaisia, mukaan lukien espanjalaisten siirtomaiden jälkeläisiä sekä uusia maahanmuuttajia, jotka tulevat Latinalaisesta Amerikasta. Osavaltiolla on myös kolmanneksi korkein prosentti intiaaneja Alaskan ja Oklahoman jälkeen, ja kokonaismäärältään viidenneksi eniten Kalifornian, Oklahoman, Arizonan ja Texasin jälkeen. New Mexicossa asuvat heimot koostuvat pääosin Navajoteista ja Puebloneista.


title: New Mexico

text: New Mexicon väestötiede ja kulttuuri ovat ainutlaatuisia vahvojen latinalaisamerikkalaisten, meksikolaisten ja intiaanivaikutteiden ansiosta. Osavaltion punakultainen lippu kuvaa Espanjaa sekä Zia-symbolia, intiaanien ikivanhaa auringon symbolia.


title: New Mexico

text: New Mexicon osavaltion kokonaispinta-ala on 315 194 km². Vain pieni osa (607 km²) sen pinta-alasta on vettä. Osavaltion itäraja sijaitsee 103° W -pituuspiirillä Oklahoman osavaltion kanssa ja 5 km lännempänä 103,5° W -pituuspiirillä Texasin kanssa. Etelässä Texas muodostaa rajasta kaksi kolmasosaa, kun taas meksikolaiset osavaltiot Chihuahua ja Sonora muodostavat rajasta yhden kolmasosan. Lännessä New Mexicon raja sijaitsee 109° 03' W -pituuspiirillä Arizonan kanssa ja pohjoisraja 37° N -leveysasteella Coloradon kanssa. New Mexicon, Coloradon, Arizonan ja Utahin osavaltiot muodostavat New Mexicon luoteisosassa Four Corners -nimisen alueen.


title: New Mexico

text: New Mexicon maisema vaihtelee aavikoista mesoihin ja korkeisiin, lumipeitteisiin huippuihin. New Mexicon hedelmättömästä vaikutelmasta huolimatta metsittyneet vuorierämaat kattavat merkittävän osan osavaltiosta erityisesti pohjoista kohti. Sangre de Cristo -vuoret, eteläisin osa Kalliovuorista, kulkee Rio Granden itärajaa pitkin. New Mexicon tärkeimmät joet ovat Rio Grande, Pecos, Canadian, San Juan ja Gilajoki, joista Rio Grande on Yhdysvaltojen kahdeksanneksi pisin joki.


title: New Mexico

text: Yhdysvaltojen hallitus suojelee miljoonia eekkereitä New Mexicon pinta-alasta, muun muassa kansallismetsiä kuten:


title: New Mexico

text: New Mexicon ilmasto on yleensä puolikuivasta kuivaan, tosin siellä on alueita, joilla vallitsee manner- ja vuoristoilmasto. New Mexicon keskimääräinen sademäärä on 350 mm vuodessa. Vuosittainen keskilämpötila voi vaihdella 18 °C ja 4 °C välillä. Kesäkuukausien aikana 1500 m:n korkeudessa lämpötila voi ylittää 38 °C ja korkeammalla lämpötila voi vaihdella 26 °C ja 36 °C välillä. Korkein New Mexicossa mitattu lämpötila on 47 °C ja se mitattiin Artesiassa 29. kesäkuuta 1918.


title: New Mexico

text: New Mexico tarjoaa elin- ja kasvuympäristön monille kasvi- ja eläinlajeille. Kreosoottipensas, mesquite, kaktus, yucca ja aavikkokasvit, kuten "Bouteloua eriopoda", "Aristida purpurea", tobosa ja "Scleropogon" kattavat laajalti puolikuivat alueet. Osavaltion pohjoisosassa kasvaa monia puulajeja, kuten keltamänty, metsähaapa, kuusi, pihta ja idänhopeapensas. New Mexicon lintulajeihin kuuluvat muun muassa kalifornianjuoksukäki ja kalkkuna. Muita osavaltion eläinlajeja ovat muun muassa mustakarhu, kojootti, piikkisiat, haisunäätä, hirvi, vapiti, biisoni, paksusarvilammas, orava, maaorava, hanka-antilooppi, teksasinkalkkarokäärme, rusakko ja useat muut lintu-, matelija- ja jyrsijälajit.


title: New Mexico

text: Alueen ensimmäiset asukkaat olivat Pueblo-heimon intiaaneja, jotka loivat kukoistavan kulttuurin rakentamalla pieniä kaupunkeja Rio Grande-joen laaksoon 1200-luvulla. Ensimmäiset seudulla käyneet eurooppalaiset olivat espanjalaisia tutkimusmatkailijoita, jotka olivat perustaneet Uuden Espanjan territorion nykyisen Meksikon ja Väli-Amerikan alueelle. He liittivät alueen territorioonsa Uuden Meksikon provinssina vuonna 1598. Alkuperäisasukkaat kuitenkin taistelivat kiivaasti valloittajia vastaan ja onnistuivatkin ajamaan heidät väliaikaisesti pois provinssin pohjoisosasta.


title: New Mexico

text: Alue siirtyi Meksikolle Meksikon itsenäisyyssodassa vuosina 1810–1821. Espanjalaiset siirtomaaisännät olivat kieltäneet provinssiin tulleita yhdysvaltalaisia käymästä kauppaa, mutta itsenäinen Meksiko salli kaupankäynnin, ja alueella alkoi käydä säännöllisesti yhdysvaltalaisia kauppiaita. Meksikon ja Yhdysvaltain välisen sodan aikana 1846–1848 Yhdysvallat valloitti maan itselleen ja teki siitä New Mexicon territorion, mihin kuului myös nykyinen Arizona osavaltio ja osia Coloradosta. Tarkoituksena oli muodostaa New Mexicon osavaltio niin pian kuin mahdollista, mutta senaatti torjui esityksen. New Mexico hyväksyttiin osavaltioksi vasta 6. tammikuuta 1912.


title: New Mexico

text:
New Mexicon lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 42 jäsentä, alahuoneessa eli edustajainkokouksessa on 70 jäsentä.
Ylintä toimeenpanovaltaa käyttää kuvernööri.
New Mexico on jaettu 33 piirikuntaan.


title: New Mexico

text: Öljy- ja kaasutuotanto, turismi ja liittohallitus ovat tärkeitä osavaltion talouden kannalta. Osavaltion hallituksella on tarkka verohyvitys- ja teknisen avun järjestelmä edistääkseen töiden lisääntymistä ja liikealan sijoituksia, erityisesti uudessa tekniikassa.


title: New Mexico

text: Vuonna 2007 New Mexicon bruttokansantuote oli $76 178 miljardia (alustava summa). Henkilökohtainen tulo asukasta kohti oli $31 474. Vuonna 2005 köyhyysrajan alapuolella väestöstä oli 18,4 %. Tammikuussa 2010 osavaltion työttömyysprosentti oli 8,5 %. Vuodesta 2008 alkaen New Mexicon henkilökohtainen tulovero vaihtelee 1,7 % ja 4,9 % välillä. Vuodesta 2007 asti armeijan palkat on vapautettu osavaltion tuloveroista.


title: New Mexico

text: New Mexico on Yhdysvaltojen johtava raakaöljyn ja maakaasun tuottaja. Vuonna 2000 öljy ja kaasu tuottivat osavaltiolle $8,2 miljardia.


title: New Mexico

text: Liittohallituksen tulot on merkittävä tekijä New Mexicon taloudessa. Vuonna 2005 liittohallitus käytti $2,03 New Mexicoon jokaisesta dollarista, jonka se sai osavaltiolta saaduista verotuloista. Tämä luku on korkeampi kuin muissa liiton osavaltioissa.


title: New Mexico

text: Monet liittohallituksen töistä liittyvät armeijaan, sillä osavaltio toimii ilmavoimien kolmen tukikohdan, testialueen sekä armeijan koekentän ja toiminta-alueen isäntänä. New Mexicon osavaltion yliopiston toukokuun 2005 arvion mukaan 11,65 % osavaltion kokonaistyöllisyydestä syntyy suoraan tai epäsuorasti armeijan tuloista. Muita liittohallituksen laitoksia ovat muun muassa Los Alamosin ja Sandian teknologialaboratiot.


title: New Mexico

text: New Mexico tarjoaa osavaltiossa toimiville yrityksille joitakin taloudellisia kannustimia, kuten verohyvityksiä ja verovapautuksia. Suurin osa kannustimista perustuu työpaikkojen luomiseen.


title: New Mexico

text: New Mexicon laki sallii hallitusten antaa maata, rakennuksia ja liiketoiminnan perusrakenteita edistääkseen työpaikkojen luomista. Osavaltio tarjoaa myös taloudellisia kannustimia elokuvatuotannolle. New Mexicon elokuvatoimisto arvioi vuoden 2007 lopussa, että kannustinohjelma oli tuonut enemmän kuin 85 elokuvaprojektia osavaltioon vuoden 2003 jälkeen ja tuonut osavaltion talouteen $1,2 miljardia.


title: New Mexico

text: Vuonna 2009 New Mexicon köyhyysprosentti oli 19,3 %.


title: New Mexico

text: Vuonna 2013 United States Census Bureau laski New Mexicon asukasluvuksi 2 085 287. Tähän lukuun kuuluu luonnollinen väestönkasvu, nettomuutto, Yhdysvaltojen ulkopuolelta tulevat maahanmuuttajat ja maan sisäinen muutto. New Mexicon asutuskeskus sijaitsee Torrancen piirikunnassa.


title: New Mexico

text: Vuonna 2013 6,7 % New Mexicon väestöstä oli alle 5-vuotiaita, 24,3 % alle 18-vuotiaita, 14,7 % oli 65-vuotiaita tai sitä vanhempia. Koko väestöstä noin 50,4 % oli naisia ja ulkomaalaissyntyisiä oli 9,8 %.


title: New Mexico

text: Yhdysvaltojen vuoden 2000 väestönlaskennan mukaan 28,76 % 5-vuotiaista ja vanhemmista puhuu kotona espanjaa ja 4,7 % puhuu navajoa. New Mexicon espanjan murretta puhuvat ovat pääasiassa Espanjan siirtomaiden jälkeläisiä, jotka saapuivat New Mexicoon 1500-, 1600- ja 1700-luvuilla.


title: New Mexico

text: Espanjan kielen laajan käytön vuoksi sen usein luullaan olevan New Mexicon toinen virallinen kieli englannin lisäksi. New Mexicolla ei kuitenkaan ole virallista kieltä.


title: New Mexico

text: Vuonna 1995 New Mexico valitsi osavaltion lauluksi kaksikielisen "New Mexico - Mi Lindo Nuevo México".


title: New Mexico

text: Vuonna 2000 suurimmat uskontokunnat olivat katolinen kirkko 670 511 kannattajalla, eteläinen baptistikonventio 132 675 kannattajalla, myöhempien aikojen pyhien Jeesuksen Kristuksen kirkko 42 261 kannattajalla ja metodistikirkko 41 597 kannattajalla. Vuoden 2008 tutkimuksen mukaan New Mexicon yleisimmät, itse ilmoitetut uskonnot olivat:


title: New Mexico

text: Tunnettuja urheilun ammattilaisjoukkueita ovat Albuquerque Isotopes baseballissa, New Mexico Thunderbirds koripallossa, New Mexico Mustangs ja New Mexico Renegades jääkiekossa.


title: Yit

text: Yit (yin kielellä Nosu, kiinaksi 彝 yì, länsimaisessa kirjallisuudessa toisinaan myös nimellä lolot) ovat yksi Kiinan 55 virallisesti tunnustetusta vähemmistökansasta. Kiinassa heitä on noin 7 762 000 ja heitä asuu Sichuanissa, Yunnanissa, Guizhoussa ja Guangxissa. Yillä on autonominen prefektuuri Sichuanissa ja useita autonomisia kuntia Yunnanissa. Yit jakautuvat useisiin eri alaryhmiin.


title: Yit

text: Yiden arvellaan polveutuvat historiallisesta tusanien kansasta, joka asutti nykyisen Kunmingin aluetta Yunnanissa ja Chengdun aluetta Sichuanissa. heistä polveutuvat myös esimerkiksi bait, naxit, lahut ja lisut. 600-luvulla kuusi yi-heimoa yhdistyi muodostaen Nanchaon kuningaskunnan. Mongoliarmeija kukisti yit vuonna 1253 ja monet mongolisotilaista asettuivat yiden alueille naiden yi-naisia. Sittemmin han-kiinalainen Ming-dynastia kukisti puolestaan mongolit. Kiinalaiset hallitsivat yitä paikallisten yi-päällikköjen kautta. Mongolien tapaan myös kiinalaisia asettui yiden alueille ja he sekoittuivat samaan tapaan näiden kanssa.


title: Yit

text: Xinhai-vallankumouksen jälkeen vuonna 1911 Kiinan keskusvalta heikkeni merkittävästi kun taas yiden valta kasvoi. Yiden alueilla nousivat valtaan klaanit, jotka saivat rahoituksensa oopiumikaupan myötä. Rahalla taas ostettiin nykyaikaisia aseita, joiden tuella tehtiin ryöstöretkiä han-kiinalaisten asutuksiin. Kiinalaisia otettiin myös orjiksi. 1930-luvulla ja vielä toisen maailmansodan aikana aseistautuneet yijoukot hallitsivat suuria alueita eteläisessä Sichuanissa. Kiinan sisällissodan myötä valtaan nousivat kommunistit ja heidän toteuttamiinsa uudistuksiin kuului muun muassa maan haltuunotto valtiolle ja kolhoosit. Yihin tämä vaikutti vain rajoitetusti, sillä vain pieni osa oli omistanut maata aiemminkaan useimpien ollessa vuokraviljelijöitä.


title: Yit

text: Yillä oli aikanaan käytössä eräänlainen kastijärjestelmä, jonka huippu koostui yiden eliitistä eli mustista yistä, keskiluokka valkoisista yistä eli orjien jälkeläisistä ja alin luokka hiljattain orjiksi otetuista. Kommunistit kielsivät orjuuden jo vuonna 1949, mutta suuri osa yistä on silti edelleen tietoinen tästä kastitaustastaan. Yit ovat perinteisesti olleet pääasiassa maanviljelijöitä ja he kasvattavat esimerkiksi maissia, perunaa ja tattaria. Kotieläiminä pidetään esimerkiksi karjaa, lampaita, vuohia ja hevosia. Oopiumi oli aikanaan tärkeä rahakasvi.


title: Yit

text: Yin kieli on tiibetiläis-burmalainen kieli, joka jakautuu useisiin eri murteisiin tai omiin kieliinsä, joiden puhujat eivät täysin ymmärrä toisiaan. Yit itse yhdistävät itsensä murreryhmiin tai alueellisiin ryhmiin pikemminkin kuin yiden yläryhmään.


title: Yit

text: Yiden uskonto on sekoitus taolaisuutta, buddhalaisuutta ja esi-isien palvontaa. Lisäksi Liangshanin alueella yit harjoittavat edelleen perinteistä animistista uskoaan, johon kuuluvat erilaiset henget. Yiden šamaaneista käytetään nimityksiä "bimo" ja "suya". He ovat vastuussa uskonnollisista rituaaleista, joihin kuuluu esimerkiksi eläinten uhraaminen. Lähetyssaarnaajien myötä useammat tuhannet yit harjoittavat nykyisin myös kristinuskoa.


title: Oklahoma

text: Oklahoma on Yhdysvaltojen osavaltio. Sen alue liitettiin Yhdysvaltoihin vuonna 1803, kun Ranska myi Louisianan alueen, johon myös nykyinen Oklahoma kuului. Osavaltioksi Oklahoma muodostettiin kuitenkin vasta 16. marraskuuta 1907, jolloin siitä tuli liittovaltion 46. osavaltio. Osavaltion nimi tulee siellä asuvan Choctaw-heimon kielen sanoista "Okla" (kansa) ja "homa" (punainen). Osavaltion asukasluku vuonna 2014 oli pyöristettynä 3,9 miljoonaa.


title: Oklahoma

text: Oklahoman rajanaapureita ovat Kansas ja Colorado pohjoisessa, New Mexico lännessä, Texas etelässä ja Missouri ja Arkansas idässä. Osavaltion pääkaupunki on Oklahoma City.


title: Oklahoma

text: Osavaltion luoteisnurkassa on "pannun kahvaksi" (Oklahoma Panhandle) kutsuttu maakaistale. Siihen aikaan kun Teksas liitettiin Yhdysvaltoihin, Pannunkahva oli 55 km (34 mailia) leveä suikale Ei-kenenkään-maata Kansasin ja Teksasin välissä. Se liitettiin Oklahomaan 1890. Oklahoman korkein kohta, Black Mesa, sijaitsee sen alueella.


title: Oklahoma

text: Oklahomassa on mantereinen ilmasto. Oklahoma Cityssä on kesä- heinä ja elokuun keskimääräinen ylin lämpötila yli 30C, ja joulu- ja tammikuussa keskimääräinen alin pakkasen puolella. Eniten sataa touko- ja kesäkuussa.


title: Oklahoma

text: Pannunkahvassa talvipuolen sateesta tulee merkittävä osa, noin 70-80 cm, lumena. Muuallakin sataa lunta mutta vähemmän.


title: Oklahoma

text: Oklahoma tunnetaan myös lukuisista tornadoistaan, sillä se sijaitsee niin kutsutulla Tornado Alleylla. Siellä havaitaan vuosittain keskimäärin 62 tornadoa.


title: Oklahoma

text: 3.–6. toukokuuta vuonna 1999 oli Oklahoman alueella ennätyksellisen paljon tornadoja. Ne tappoivat yli 40 ihmistä ja aiheuttivat 1,2 miljardin dollarin vahingot. Maahan asti iskeytyviä tornadoja oli 66 kappaletta, joista suurin tornado oli luokkaa F5, joka on suurin mahdollinen tornado. Tornadoja esiintyi yhtämittaisesti noin 72 tuntia.


title: Oklahoma

text: Intiaanit asuttivat Oklahoman joko viime jääkaudella tai pian sen jälkeen. Ensimmäiset tunnetut heidän tekemänsä rakennelmat ovat kummunrakentajien kumpuja noin vuosilta 850–1450. Espanjalainen Francisco Vásquez de Coronado saapui seudulle vuonna 1541, mutta ranskalaiset vaativat aluetta itselleen ja saivatkin sen 1700-luvulla. Yhdysvallat osti alueen Ranskalta vuonna 1803.


title: Oklahoma

text: 1830-luvulla monia intiaaniheimoja siirrettiin pakolla Oklahomaan. Alue määriteltiin Intiaaniterritorioksi. Sinne asettui laittomasti valkoisia siirtolaisia. Lainmuutos avasi seudun suuremmalle valkoisten muutolle vuonna 1887. Tulsassa tapahtui suuri rotumellakka vuonna 1921.


title: Oklahoma

text: Lopulta vuonna 1907 Oklahoman osavaltio perustettiin. 1930-luvulla koettiin väestöä pakoon ajanut Dust Bowl, suuri kuivuus. Vuonna 1995 tehtiin tuhoisa Oklahoma Cityn pommi-isku.


title: Oklahoma

text: Oklahoman lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 48 jäsentä, alahuoneessa eli edustajainkokouksessa on 101 jäsentä. Alahuoneen jäsenet valitaan kahdeksi vuodeksi kerrallaan, ylähuoneen vaalikausi on neljä vuotta, mutta ylähuoneen jäsenistä puolet vaihtuu joka toinen vuosi.


title: Oklahoma

text: Ylintä toimeenpanovaltaa käyttää kuvernööri. Kuvernöörinä on vuodesta 2019 ollut republikaani Kevin Stitt.


title: Oklahoma

text: Osavaltio on jaettu 77 piirikuntaan.


title: Oklahoma

text: Oklahoman maatalouden tärkeimpiä tuotteita ovat nautakarja, siat, broilerit, vehnä ja maitotaloustuotteet. Teollisuuden tärkein ala on koneteollisuus, Oklahomassa valmistetaan myös varsinkin öljynporauskalustoa. Kaivannaisista tärkeimpiä ovat raakaöljy ja maakaasu. Vuonna 2016 Oklahoma oli Yhdysvaltojen viidenneksi suurin öljyntuottajaosavaltio. Siellä on viisi öljynjalostamoa. Myös maakaasun tuottajana se kuuluu suurimpiin osavaltioihin. Tuulisähkön tuottajana se on kolmanneksi suurin.


title: Oklahoma

text: Kymmenen suurimman työnantajan joukossa on kaksi yliopistoa, kolme ilmailualan toimijaa (American Airlines, Yhdysvaltain ilmailuhallinto ja Altusin lentotukikohta) sekä viisi terveysalan työnantajaa.


title: Oklahoma

text: Oklahoman tuloveroprosentti on Yhdysvaltojen keskiarvon alapuolella. Vuonna 2016 osavaltio kantoi tuloveroa enimmillään viisi prosenttia.


title: Oklahoma

text: Oklahomassa puhutaan yli 50 kieltä. Osavaltion alueella elää 55 intiaaniheimoa.


title: Oklahoma

text: Intiaanien osuus väestöstä (9,2%) on selvästi suurempi kuin Yhdysvalloissa keskimäärin (1,3%). Mustien ja aasialaisten osuus on vastaavasti pienempi.


title: Oklahoma

text: Oklahomassa toimii neljä sinfoniaorkesteria, joiden kotipaikat ovat Tulsa, Lawton, Enid-Phillips ja Norman. Tunnetuimmat kuvataiteilijat ovat intiaaneja, mutta öljyllä rikastuneet keräilijät ovat hankkineet museoihin myös muualla tehtyä taidetta. Intiaanien kulttuuriperinnettä esitellään vuosittain kahdella festivaalilla ja Andarkon ulkoilmamuseossa. Will Rogers-museossa on puiolestaan cowboy-perinteen esineistöä. Oklahomassa on vain muutama ammattilaisurheilujoukkue. Yliopistourheilu on erittäin suosittua osavaltiossa. Oklahoman yliopistolla ja Oklahoma State Universityllä on yliopistojalkapallojoukkueet, joilla on kymmeniä tuhansia kannattajia, ja laitokset ovat Yhdysvaltain arvostetuimpia urheilun suhteen. Oklahomassa järjestetään PGA- ja U.S. Open -golfturnauksia.


title: Pohjois-Carolina

text: Pohjois-Carolina on Yhdysvaltojen osavaltio. Se liittyi liittovaltioon 12. osavaltiona 21. marraskuuta 1789. Osavaltio on nimetty Englannin kuninkaan Kaarle I:n mukaan. Sen asukasluku vuonna 2014 oli 9 943 964.


title: Pohjois-Carolina

text: Pohjois-Carolinan rajanaapureita ovat Etelä-Carolina etelässä, Georgia lounaassa, Tennessee lännessä ja Virginia pohjoisessa. Osavaltion itäosaa leimaa Atlantin vuorovesien huuhtoma rannikko ja tasanko. Länttä kohti maisema muuttuu kukkulaisemmaksi, ja länsiosassa kohoavat Appalakkien vuoret.


title: Pohjois-Carolina

text: Osavaltion pääkaupunki on Raleigh, ja suurimmat kaupungit Charlotte, Raleigh, Greensboro, Durham sekä Winston-Salem.


title: Pohjois-Carolina

text: Osavaltion itäisin 2/5 on rannikkotasankoa, seuraavat 2/5 kukkulaista maastoa ja läntisin viidennes on osa Appalakkeja.


title: Pohjois-Carolina

text: Pohjois-Carolinan ilmasto on Yhdysvaltojen itäosien vaihtelevimpia, sillä osavaltion alueella on korkeuseroja yli 2100 metriä ja se ulottuu 480 km rannikolta sisämaahan.


title: Pohjois-Carolina

text: Heinäkuu on vuoden kuumin kuukausi, Raleighissa keskimääräinen ylin lämpötila on silloin 31,1 astetta.


title: Pohjois-Carolina

text: Etelä- ja Pohjois-Carolina olivat samaa osavaltiota vuoteen 1729 asti. Ne saivat nimensä Ranskan Kaarle IX:n ja Englannin Kaarle I:n ja II:n kunniaksi.


title: Pohjois-Carolina

text: Yhdysvaltain sisällissodan lähestyessä Pohjois-Carolina liittyi Etelävaltioiden Konfederaatioon eli Amerikan valtioliittoon (engl. Confederate States of America).


title: Pohjois-Carolina

text: Wrightin veljekset lensivät ensilentonsa Pohjois-Carolinassa vuonna 1903.


title: Pohjois-Carolina

text: Pohjois-Carolinan lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 50 jäsentä, alahuoneessa eli edustajainkokouksessa on 120 jäsentä. Sekä senaatin että alahuoneen jäsenet valitaan kahdeksi vuodeksi kerrallaan, eikä kausien määrää ole rajoitettu.


title: Pohjois-Carolina

text: Ylintä toimeenpanovaltaa käyttää kuvernööri.


title: Pohjois-Carolina

text: Pohjois-Carolina on jaettu sataan piirikuntaan.


title: Pohjois-Carolina

text: Pohjois-Carolinan bruttokansantuote vuonna 2010 oli 425 miljardia dollaria. Se oli Yhdysvaltojen osavaltioista yhdeksännellä tilalla.


title: Pohjois-Carolina

text: Pohjois-Carolinan maanviljelystuotannosta puolet on karjataloutta, puolet peltokasveja kuten tupakkaa, soijapapuja, maissia sekä kasvihuone- ja taimitarhatuotteita.


title: Pohjois-Carolina

text: Pohjois-Carolinassa on kaikkiaan 32 lentoasemaa. Suurimmat niistä ovat Charlotte-Douglasin kansainvälinen lentoasema ja Raleigh-Durhamin kansainvälinen lentoasema.


title: Pohjois-Carolina

text: Pohjois-Carolinassa on kolme satamaa: Moreheadissa, Southportissa ja Wilmingtonissa.


title: Pohjois-Carolina

text: Pohjois-Carolinan 9,5 miljoonasta asukkaasta 22 % on afroamerikkalaisia. Osuus on suurempi kuin Yhdysvalloissa keskimäärin (tiedot vuosilta 2010-2012).


title: Pohjois-Carolina

text: Julkinen terveydenhoito on järjestetty vuodesta 1877, ja jokaisessa piirikunnassa on terveysvirasto. Osavaltio tukee vanhuksia, lapsiperheitä ja vammaisia. Silti sosiaalimenot henkeä kohti ovat alle Yhdysvaltojen keskiarvon.


title: Pohjois-Carolina

text: Pohjois-Carolina oli ensimmäinen osavaltio, joka on laittanut varoja sinfoniaorkesterin ja taidemuseon perustamiseen. Pohjois-Carolinan taidemuseo Raleighissa on kasvanut yli 40 gallerian kokonaisuudeksi, ja sisäänpääsy sen peruskokoelmiin on edelleen yleisölle ilmainen.


title: Pohjois-Carolina

text: Pohjoiscarolinalaisiin jazzmuusikoihin kuuluvat John Coltrane, Thelonious Monk, Billy Taylor ja Nina Simone.


title: Pohjois-Carolina

text: Tyypillinen pohjoiscarolinalainen ruokalaji on grillattu sianliha. Lexingtonissa järjestetään vuosittain grillausfestivaalit. Vuonna 2011 niille osallistui 160 000 kävijää.


title: Pohjois-Carolina

text: Urheilujoukkueisiin kuuluvat jalkapalloseura Carolina Panthers ja koripalloseura Charlotte Hornets sekä jääkiekkoseura Carolina Hurricanes. Osavaltiossa on myös kuuluisia golfkenttiä.


title: Pohjois-Dakota

text: Pohjois-Dakota on Yhdysvaltojen pinta-alaltaan 19. suurin osavaltio. Se liittyi liittovaltioon 39. osavaltiona 2. marraskuuta 1889. Osavaltion nimi tulee sioux-heimon dakota-kansasta, joiden kielellä sana merkitsee ystävää.